
Pályázat János Zsigmond erdélyi fejedelem 
életrajzának megirására.! 


Az Unitárius Irodalmi Társaság évi rendes közgyűlésére jöt- 
tünk össze, melynek feladatai közé tartozik alapszabályunk 18. §. 
b) pontja szerint ,a társaság működésének vezérelveit is megálla- 
pitani". Társaságunk célja a 2. §. értelmében ,az unitárius iroda- 
lomnak és történelemnek s általában a tudománynak unitárius szel- 
lemben való művelése az ilyen szellemű iróknak tömöritése útján, 
az unitárius hivek közművelődésének előmozditása". 

Társaságunk működésének vezérelveit e cél irányitja és szabja 
meg. És, ha visszatekintünk a megalakulás óta eltelt 10 éves idő- 
tartamra, bizonyos fájdalommal azt állapíthatjuk meg, hogy a célt 
elérni inkább törekedtünk, mint megközelítettük. 

Igaz, hogy örök igazság marad, hogy minden kezdet nehéz. 
A kezdet első időszaka inkább a célhoz vezető utak kitapogatásával 
telik el s ez bizonyos tapasztalatokat és időt igényel. Meg kell 
állapítanom azt is, hogy alakulásunk időpontja államjogi helyzetünk 
átalakulásának időpontjával esik egybe, mikor is a többségből 
kisebbséggé átalakulás nehéz küzdelmét kellett átélnünk s új hely- 
zetünkbe magunkat beleélnünk; valamint meg kell állapítanom azt 
is, hogy társaságunk célja elérésére a kezdeti időpontban semmi 
anyagiakkai nem rendelkeztünk, ezeknek összehordása, fillérenkénti 
összegyűjtése szintén a kezdet nehézségeit sokasították. 

Ily körülmények között elismerésre méltó már az is, hogy a 
nehézségekkel megküzdöttünk, hogy vagyunk, élünk. Ez elismerésre 
méltóságot fokozza az is, hogy az unitárius szellemű irók tömöri- 
tésében jelentős eredménnyel tevékenykedtünk; s hogy vándor- 
üléseink és estélyeink útján, melyeknek kezdeményezési érdeme 
mégis csak a miénk, unitárius hiveink közművelődésének előmoz- 
ditása tekintetében is értékes lépéseket tettünk. Sajnos, hogy az 


1 Elnöki megnyitó az U.I. T. 1930 dec. 13-án tartott közgyűlésében. 

utazási nehézségek és drágaságok ez értékes kezdeményezésnek 
folytatását időlegesen lehetetlenné tették. 

Az unitárius irodalomnak és történelemnek is tettünk szolgá- 
latot, nemcsak nivós folyóiratunknak, a , Keresztény Magvető"-nek 
állandó megjelentetésével, hanem az anyagi erők határai között, 
könyveknek közkinccsé tételével is. 

Ha ezeket a nehézségeket és kifejtett tevékenységeket mér- 
legeljük, arra a következtetésre kell jussunk, hogy tevékenységünk 
és eredményünk a lehetőségeknek megfelelő. Azokról egy objektiv 
biráló megelégedéssel nyilatkozhatik. 

De ha mindenki is meg lenne elégedve, mi megelégedve nem 
lehetünk. Minket társaságunk nemes céljának megközelítésére a 
rádió korának gyorsasága kell, hogy ösztönözzön. Több hiányt álla- 
pithatunk meg ma is s különösen nagy hiányt látok az unitárius 
történelem mezején. Igaz, hogy nagy embereink sokának élet- és 
jellemrajza szorványosan, leginkább. folyóiratunkban, megjelent s 
jelennek meg napjainkban is; az is igaz, hogy a nagy emberek 
élete egy-egy kornak a történelme és jellemrajza is; az is igaz, 
hogy az egyes élet- és jellemrajzok mozaikából, szakértő által össze- 
rakva, egy diszmű készül; de épen e mozaikoknak teljességét s 
azoknak szakértőkéz általi egésszé formálását nem találom ma még 
sehol. Reá kell mutatnom arra, hogy különösen nélkülözöm nagy 
fejedelmünknek : János Zsigmondnak élet- és jellemrajza megfelelő 
megirását és közkinccsé tételét. 

Ujabb államjogi helyzetünk előtérbe állitotta Erdélyrészünk 
történelmét s annak nagy alakjait. Ezeknek életével, cselekvéseivel, 
útmutatásával törekszünk jövőnket megalapozni és biztositani. Nem 
csodálkozhatunk azon, ha itteni hittestvéreink saját nagyjaikat törek- 
szenek tündöklő magoslatra, példányképünkké állitani. Bethlen Gá- 
bor, Bocskay István, Báthory István stb. ma már méltó magoslaton 
is állanak. 

De méltán csodálkozhatunk és a mulasztás vádját kell érez- 
nünk azon, hogy mi nem törekszünk a mienket, a nagyok méltó 
társát, János Zsigmond fejedelmet hasonlólag értékelni és érté- 
keltetni. 

Ma és mindenkoron Erdély minden szülötte fennen hirdeti 
Erdély vezérszerepét a vallás- és gondolatszabadság megteremté- 
sében. A tordai, medgyesi és marosvásárhelyi országgyűlések a 
vallásszabadság tündöklő csillagai. Ennek törvénybe iktatása csak 
egy oly fenkölt gondolkozásu fejedelemnek segédlete mellett volt 


mém önen 


sake agy aka a 


Gt 


Pályázat János Zsigmond erdélyi fejedelem életrajzának megírására. 


lehető, ki nemcsak át volt hatva a vallás- és gondolatszabad- 
ság fenkölt érzeteivel, hanem maga is annak elszánt támogatójává, 
a legszabadelvűbb vallás hivévé vált. 

Ha csak ezt tekintjük és eltekintünk attól, hogy János Zsig- 
mond fejedelem az önálló erdélyi fejedelemség megalapítója is volt, 
már ez az egyedüli tény János Zsigmond fejedelmet — nézetem 
szerint — a Bethlen Gábor fejedelem magoslatára emeli. 

Ennek megállapítását hasztalan várjuk másoktól, e magoslat- 
nak történelmi megalapozása s megfelelő értékeltetése egyenesen 
a társaságunknak feladata s hivatása. 

Ezen gondolattól vezettetve, ezennel 12.000, azaz tizenkettő- 
ezer lei pályadijat tüzök ki a János Zsigmond fejedelem élet- és 
jellemrajzának megirására. 

Remélem, hogy a feladat vonzó és értékes volta tettre fogja 
serkenteni érdemes tagjainkat s öntudatos unitáriusainkat; . remé- 
nyem annál indokoltabb, mivel a mult évi pályatételeink iránt is 
már fokozott érdeklődésről számolhatunk be jelen közgyűlésünkön. 

Szivesen üdvözlöm közgyűlésünk tagjait s mai közgyűlésün- 
ket megnyitom. 

Dr. Ferenczy Géza, 
elnök, 


: Pályázati feltételeket lásd az Unitárius Írodalmi Társaság köréből 
című rovatban a 33-ik oldalon. 

Alapige : Máté. XVI. 18. v. 


Egy pillanatra se állítson meg minket a felolvasott igék értel- 
mének világhatalmi célzattal mondott dogmai magyarázata, amelyen 
Róma világhatalma épült és áll — nem, ma más egyéb az, ami az 
igékből lefoglalja minden gondolatunkat s leköti a jobb lelkek min- 
den idegszálát: az új, a szomorú világaktuálitás, az igék dogmai 
magyarázatának fájdalmasan eleven cáfolata, a nagy összeomlásban 
megingott, recsegő, ropogó anyaszentegyház újraépitésének szomorú 
szükségessége, nyugalmat űző nagy gondolata. 

Mert hajh, lelki életünk legdrágább értékeinek, az emberi élet 
boldogabb lehetőségeinek egyetlen áldott menedékhelye, szent 
áziluma, az anyaszentegyház sem maradott sértetlen és érintetlen, 
mennyire nem maradott az, abban a nagy kataklizmában, amelynek 
egetverő tüzét sem a dogmákban elhivott , Szent Péter" utódai, sem 
az új idők Péterei és Páljai sem tudának megoltani, mert maga az 
ember, a benne élő, a benne oltalmat és menedéket találó ember 
veté ereszébe, tűzzel játszadozó gondtalan gyermek módjára, a gyű- 
lölet gyufáját. És most, vétkes tettének riadt ráeszmélésében, kétség- 
beesett, keservesen feldúlt ábrázattal keresi a hajléktalan ember- 
sereg a régi menedékhelyet, a békés élet összetört, megégett élet- 
formáinak cserépdarabjait bár, az üszkös romok között. Csoda-e 
hát, ha ez új életformák kinos keresése az új, a réginél nagyobb 
advent új kátárziszre irányuló szent vágyakozásában, nagy bána- 
toknak, nehéz vajudó gondoknak sötét sóhajai Jelhőzik ma az em- 
beri élet szomorú egét?! 

, Ah, ez a nemzedék, a mi nemzedékünk, amelynek felnőtt és 
növekvő gyermekei kétségbeesett kereséssel keresnek valamit az 
élet sötét útain tapogatózva, egy rendkivüli kornak halálos élmé- 
nyeit hordozva lelkükben és minden idegszálukban". Idegeit ember- 
telen harcok, infernális szenvedések, elviselhetetlen testi nélkülö- 
zések, lelkének békéjét olyan sodróan ragadó események dúlták fel, 
aminőkhöz hasonlóak nem egy generáció, hanem egymást felváltó 


! Elmondatott Kolozsváron, az 1930 évben tartott Egyházi Főtanács 
alkalmával. 

nemzedékek életében is alig fordulnak elő. Megérte kétezeréves, 
szentnek hitt ideáljai detronizálását, életeszményeit irtózatos csaló- 
dások s mindezek betetőzéséűl, nyugodt, békés életsorsát addig 
soha nem látott exisztenciális válságok rázkódtatták meg. Nem csoda, 
ha ennek a nemzedéknek lassúbb életritmusra járó lett egy kor 
délceg, ruganyosjárású férfikora, csendesebb, filozófikusabb hajlamú 
vidám, nótás ifjúsága s talán még csacsogó gyermekkora is, mintha 
megfontoltabb beszédűvé vált volna !!. . . Martirjai lettünk a husza- 
dik század példátlan apokalipszisének, amelyben vagyonok, embe- 
rek, hitek, eszmények, életformák s mindezeknek őre, forrása, 
menedékhelye, oltalma, a keresztény anyaszentegyház kétezeréves 
épülete is úgy pusztultak el, vagy recsegve, ropogva úgy inogtak 
meg a régi fundamentumon, mint száguldó ciklon nyomán a gyö- 
kerét mélyre bocsájtó százados tölgyes. (M. U. L.) 

S az élet ez ápokáliptikus harcában, mintha nyilvánvalóvá 
lett volna a nagy próbatétel, hogy mit épitettünk azon a funda- 
mentumon, mely egykor vettetett és amely a Jézus Krisztus. Bizony, 
bizony, mintha pozdorjának bizonyult volna a kereszténység két- 
ezeréves épülete, ahonnan a nagy világégés idején békés emberi 
életünk kétezeréves kulturkincseit könnyelműen szórtuk útszélre, 
zsákmányra éhes útszéli ideálok martalékává. A pozdorja megégett 
s az anyaszentegyház nagy vihar idején megszünt az a védő, oltal- 
mazó menedékhely lenni, amelynek az ember addig hitte. Nem 
nyújtott oltalmat többé az eszményeihez menekülők számára, sebeinkre 
gyógyirt nem hintett, fel-feltörő jajkiáltásainkra nem válaszolt, élet- 
problémáinkra feleletet nem adott, sőt kitaszitotta fedele alól az oda- 
menekülő békés szándékú Abeleket is, s nagy kötelességekre hivat- 
kozás hazug jelszavával maga nyomá kezébe a kaini dorongot, 
amikor imádkozott, áldást mondott s virágot hintett a késre, amely 
az élet gyógyulni még ma sem akaró, szörnyű sebeit felfakasz- 
totta. 

Csoda-e hát, ha az eszményeit veszitett, hitében kijátszott, 
reménységében megcsalt vesztes ember ajakán mind halkabbá válik 
a békés, munkás, zajtalan élet zsoltáros áhitata, ha mindinkább 
néptelenekké válnak a templompadsorok, el-elnémulnak a haran- 
gok, düledeznek a meg-megingott templomtornyok s recseg, ropog 
minden izzében az anyaszentegyház ? ! 

Csoda-e, ha a riadt tömeg a nagy égés kisérteties lángjában 
sápadt képpel átkozódó ember, többé már nem hiszen, nem bízik, 
nem szeret, nem áldoz s vértelen ajakán a mindennapi imádság, 

a valamit keresés és nem találás szomorú messzibeható átkává 
válik: , elveszett az Isten" ! i 

Új épitésre van szükség, az anyaszentegyház megrongált épü- 
letének újjáépítésére! Vétkes bünösségünk nagy megbánásával seper- 
jük el a hamut és üszköt s a tiz körmünkkel kaparjuk ki azt a 
régi, a legjobb, a meg nem éghető fundamentumot, amely az Isten 
és emberszeretet s e fundamentumon épitsük fel ismét az ember 
becsületesebb igazságossággal újraértékelt, emberiesebb érzéssel 
átérzett földi életének új anyaszentegyházát! És épen mi, haladó 
időknek haladni szerető gyermekei, a szabadon szárnyaló erdélyi 
géniusz, Dávid Ferenc szabadságszerető lelkének örökösei és épen 
mi kezdjük el az új építést, ha kell új stliben, új ornamentikával, 
új rendszerrel és új berendezéssel, hogy vonzóbb, áldottabb legyen 
ismét benső világa, mélyebb a hangulata, magávalragadóbb melo- 
diája; hogy oltalma, menedékhelye, anyaszentegyháza legyen ismét 
minden gyermekének, amely nemcsak kér, de ad is, amelyért érde- 
mes élni, küzdeni és áldozni is, ha kell! 

Az anyaszentegyház, az unitárius anyaszentegyházunk épitése 
legyen ma minden gondunk testvéreim, főtanácsosok, palástos és 
palásttalan szolgái az egy, igaz Istennek, hozván az épitéshez : 
erősebb és tisztultabb vallásos és egyházias öntudatot és mélyebb 
hivatásérzést mindennemű szolgálatban. 

Amidőn anyaszentegyházunk bús hétköznapjairól szólok, nem 
szeretnék hanyatló idők messziségbehaló, tehetetlen jajkiáltása lenni, 
inkább új idők ébresztő harsonája, új virradatravárón, új célokra- 
való elhivás.,. Vagy mit tudom én, talán a tordautcai kerekköőnek 
új üzenete vagyok, ha már nem is a régi nagy erővel, ha nem is 
a régi nagy diadallal, de komoly meggondolásra késztetően, a má- 
nak nagy feladataira rádöbbentő emlékeztetéssel; és ha már nem 
is hozzád kincses Kolozsvár, benned ma csak egy maroknyi nép- 
hez, az én népemhez, az ősi templom jeleni gyülekezetéhez, talán 
hozzátok véreim, testvéreim, afiai! 

Ugy, úgy... Igen! Üzenet vagyok a négyszázéves upitárius 
múltból, a dévai mártiromság szomorú számonkérése, szép múltunk 
tetemrehivása, hogy pusztulunk, veszünk; vagy talán a házson- 
gárdi temetőkertnek halottak napjáról messzi megkésett, de mára 
mégis megérkezett bús novemberi üzenete, nagy unitárius aggo- 
dalma : , Vigyázzatok, álljatok meg a hitben, legyetek erősek, épit- 
sétek az anyaszentegyházat!" a 

.Épitsétek, — mert ma, amikor körülülitek őseitek tanácskozó 
termében a rátok maradt asztalt, amely rakva volt mindig a múlt- 
ban is nagy unitárius gondokkal, súlyos aggodalmakkal, ám ezek 
között is szüntelen szerető elhatározásokkal, szent szándékokkal, 
önzetlen megváltani akarásokkal is, amelyekből egy négyszázéves 
unitárius múlt született és táplálkozott, amikor a lenni vagy nem 
lenni keservesen felvetődött kérdésében a cimerteremben határozatra 
állunk, őseink köröskörül ránkvetődő, szomoruan számonkérő tekin- 
tetében Baltazárként mérettetünk meg valamennyi mind! .. 

Tudja meg hát itt mindenki, hogy ma, amikor nagy idők 
nagy feladatainak megoldására, . unitárius anyaszentegyházunk elhi- 
vott vezérei, " választottjai, legfőbb kormányzó-testülete, főtanácsa 
összeül, ez ma nem csupán ünnepi alkalmat és emlékezetes időt 
jelent, de magasztos történelmi pillanatot, amelynek nagyszerűsé- 
gét el nem homályosithatja törpe epigonok apró viaskodása, egyéni 
érdekek, sértett hiuságok, kicsi bántalmak parányi küzdelmei; de 
amelynek komoly gondolataiból, nagy elhatározásaiból, szent szán- 
dékaiból, keserves vivódásaiból és vajudásaiból — példaszerű ön- 

megtagadások árán is, — de kicsiny anyaszentegyházunk új rene- 
szánsza kell, hogy megszülessék ! 

Többről legyen hát itt ma szó, minthogy kiéljük gyi hi- 
vatalaink méltóságérzetét, gyakorolhassuk hatalmi jogkörünk köl- 
csönzött erejét, megszellőztessük vidéki palástjainkat, megcsillog- 
tassuk éles diálektikánkat kicsinyes szóvitáinkban, — a közös csa- 
ládban — egymást szerető testvérszivek összedobbanásának érke- 
zett el az ideje, öntudatra ébredésünk tizenkettedik órája, erőtelen- 
ségünk, nagy elhagyatottságunkban, a megsemmisülés elleni öntu- 
datos tiltakozásunk megváltó perce, sülyedés idején az egyházmen- 
. tés, a felemelkedni akarás eszmélkedése, faji és vallási — ah ne- 
künk kettős mértékben jutott kisebbségi sorsunkban, egymásrautalt- 
ságunkban az egyedül önmagunkban rejlő lehetőségek öntudatos, 
becsületes számbavétele. 

Mától fogva hát innen, anyaszentegyházunk szivéből, : belő- 
lünk, érzéseinkből, gondolatainkból, nagy  elhatározásainkból és 
minden életmegnyilvánulásunkból, az egyetértésnek, az együttér- 
zésnek, a békés szerető testvéri összetartásnak megtartó és meg- 
mentő erői kell hogy áramoljanak, mint egészséges szivből a vér 
az életerekbe ! 

Ébredjen már tudatára mindenki, vezér és közkatona, ifjú És 
öreg, férfi és nő, hogy minket, ezt a nemzedéket, nagy és nehéz 

feladat elé állitott az élet. Destruktiv erőkkel szemben nekünk kell 
kitermelnünk azokat a szellemi és anyagi erőket, amelyek  elgyön- 
gült unitárius anyaszentegyházunkat alkalmassá tegyék újból nagy 
és szent hivatásának betöltésére, hogy külső- és belső lelkivilá- 
gunk, szomorú életünk, népünk megújításának áldott eszköze lehes- 
sen, mert ez a történelmi elhivatása is ! 

Meg kell értenünk és meg kell értetnünk mindenkivel, hogy 
anyaszentegyházunk nem őseink múltból reánkhagyott, adósságok- 
kal megterhelt, elzálogosított, eladósított keserves ősi hagyatéka, 
nem könnyelmű Pató Pálok széthulló dominiuma, amelynek ma 
már csak kellemetlen, szitokra késztető terheit érezzük csupán, aime- 
lyet veszni hagyni, magunktól eldobni, vagy dobra veretni akár- 
mikor lehet a léha utódnak; nem, unitárius anyaszentegyházunk 
nyomorúságában, gyászában, leveretésében is mindenünk: kultu- 
ránk őre, hitünk s lelkünk nyugodalmának menedékhelye, szomorú 
életünk megenyhitője, bús csüggedezéseink egyetlen erőforrása, ifjú- 
ságunk eszményadója, elindulásának egyetlen, legbiztosabb útirá- 
nya! Sőt ennél is több! Az édes anyánk mindennap érettünk mon- 
dott imádságának szent áhitattal ránk adott áldásának mennyei me- 
lege, csodás mesevilágának, nótázó kedvének, a mi bölcső-dalunk- 
nak kiapadhatatlan forrása, szentséges biztosítéka s vigyázzunk, 
mert a miénk fönmaradásának is ez az egyetlen, hősi lehetősége ! 
Az anyaszentegyház: az ember egész megtisztuló, szűntelen töké- 
letesedő életének, mindennapi legszebb történetirása. 

Rá kell jutnod és meg kell értened drága ifjúságunk, unitá- 
rius ifjúság, hogy az anyaszentegyház rád nézve is "tápláló édes- 
anyai kebel, amelyen szendergésed pillanatain, boldog álomlátásaid 
születnek, amelyből magadba szívod ébredésed idején az életerőt, 
amelynek életformáló tanitása, életnövesztő tápláléka felejthetetlenné 
válik számodra s elkisér a sirig, mint az édes anyád tejének íze! 
Tudd meg, hogy te vagy bús hétköznapjának egyetlen vigasza, bi- 
zonytalan jövője, fáradt reményeinek meg-megcsillanó fénye! Tolongva 
kell keresned sugallatát, tágranyilt, csodálkozó gyermekszemekkel 
hallgatnod , mesemondó tanitásait, jövőd bizonytalanságába vidd 
magaddal hitét, biztató üzenetét, a tülekedő harcba szelid türelmét, 
alázatát, zsoltáros áhitatát. Benne, belőle élsz és táplálkozol, élj hát 
érette is szeresd, tiszteld, mint az édes anyádat és apádat, hogy 
megmaradj itt ezen a földön s hosszúéletű légy és jól legyen 


Es meg kell értenie minden unitárius apának és anyának, 

hogy gyermekeink boldog, gondtalan világa, ifjúságunk tiszta, esz- 
ményies elindulása, vágyai, álmai, célkitűzései, a férfikor kitartó, 
csüggedetlen, becsületes küzdelme s öreg korunknak kibékült meg- 
nyugvásai, szent látomásai, az emberi élet minden lelki szépsége 
és gyönyörűsége mind, mind, a mi anyaszentegyházunk irányitásá- 
ból, tanitásából és áldásából valók! Közös áldások forrása ő, közös 
örökségünk, közös táplálék, közös jog, mindannyiunk boldogsága 
és menekvése; — legyen már végre közös kötelesség, közös áldo- 
zat is, mindannyiunk szivbeli ügye, élete, közös becsülete ! ! ! 

Föl a szivekkel már valahára! Hogy a mélyebb és öntuda- 
tosabb egyházi és vallásos életünk újraébredésében közös érde- 
künkké vált unitárius auyaszentegyházunkat, mindnyájunk összetett 
erejével, az újjászületés és fejlődés ragyogó útján mindig előbbre 
és mindig magasabbra emelhessük ! ! 

Ez újjászülés és újjászületés nagy munkájában, az öntudato- 
sabb vallásos és egyházias érzés mellett, mélyebb hivatásérzésre is 
szükség van anyaszentegyházunkban minden szolgálatban. És első- 
sorban magának az anyaszentegyháznak szolgálatában, mert az 
anyaszentegyház maga is szolgálat, magasabb mennyei ideálok, 
az Istenországa megvalósításának bennünk a fiakban szétosztott, az 
anyaszentegyházban sűritett erejű földi szolgálata, amely szolgálat- 
nak mélyebb hivatásszerű megérzése idején volt az anyaszentegyház 
is nagy, boldog és dicsőitett és amely hivatásról való megfeled- 
kezés mindig az egyház sülyedésével és pusztulásával járt. Az ő 
magasabb eszményei és ideáljai fölmutatásában, az emberi élet 
minden mellékcélok nélküli, önzetlen szolgálatának nagy elhivatását 
megérző egyház szűlt mindig tüzes lelkű prófétákat, igényelt szelid 
és alázatos apostolokat, hithősöket és martirokat ; ez volt az, amely- 
ben és amelyért érdemes volt élni, áldozni és meghalni is, ha 
kellett ! 

Az egyház e magasabb mennyei hivatásának új, tisztultabb, 
mélyebb megérzésére van ma szükség újra. Hogy ne legyen az 
egyház egyének és fajok, osztály- és politikai harcok meg-megfe- 
ledkező kicsinyes eszköze, hanem felülemelkedve a föld, az ember 
pokoli harcain, benső hangulatával, tiszta áhitatával legyen ma újra 
életformáló erő, fáradt emberi lelkek új pihentető álomadója, össze- 
tört hitek új éijetfelfogása, sírók megvigasztalója, békétlen lázadozók 
megbékéltetője, az ember szebb életlehetőségeinek áldott, egyedüli 

menedékhelye, mert ez a magasabb elhivatása, amelyre született 
atyáinkban, bennem, benned, mindannyiunkban afiai! És legyen az 
egyház megnemesedett, tisztultabb, magasságok felé szüntelen 
törekvő stilus a mának művészetében, megváltó érzéseket teremtő 
hangulat, karácsonyéji melódia a zenében, eszményei felgyújtott, 
örök mécsvilágában, soha ki nem alvó, nagy tettek tüzét szító, fel- 
fokozott lira a költészetben, erkölcsével, a tisztább emberi életet 
szolgáló tanitásaival, támasz- és talpkő egy emberiesebb, meg- 
értőbb, az ember életértékét becsületesebb igazsággal mérő és érté- 
kelő társadalom életében ! ! 

Oh, mélyebb, mélyebb megérzését az egyház nagy elhivatá- 
sának az emberi élet szolgálatában. És épen szomorú adventek, új 
életformák keserves keresése idején, hogy legyen az egyház újból 
irányító ereje az élet jobb lehetőségeinek, magasba csapó oltártűz, 
amelyet meg nem látnunk nem lehet, amelynek hatása alól ki nem 
vonhatjuk magunkat, amely mellé le kell telepednünk és ahol föl- 
melegedünk, amelyet szeretünk, áldunk, amelyért imádkozunk, 
élünk és áldozunk is, ha kell! ! ! 

Az anyaszentegyháznak a magasabb hivatása igaz megélésé- 
ben kezdettől fogva szüksége volt próféták és apostolok, hivatásból 
elszegődött szolgák becsületes szolgálatára. Kétezeréves épületének 
málterébe apostolok, martirok, hősök, Péterek és Pálok, minden 
idők névtelen millióinak könnye, verejtéke, vére vegyült. És ez ma 
sem lehet máskép, ha más formában is ! 

Mélyebb, mélyebb hivatásérzést ma is a szolgák mindennápi 
szolgálatába, a palástosokéban és a palásttalanokéban egyaránt. 

Megérzését annak, hogy a fehér misemondóing, vagy a fekete 
palást nem csupán nagyobb társadalmi megtiszteltetésre emlékez- 
tető és különösebb. kiváltságokra alkalmat adó külső jel, nem csu- 
pán könnyebb kenyérkereseti lehetőség, nem kényelmesebb meg- 
élhetési mód, nem megfizethető, a nap multát alig váró unott, 
robotos napszámos munka, nem állás, nem hivatal, — több mind- 
ennél — hivatás, lelkek szolgálatának mennyei hivatása, amely el- 
veszti minden értékét és minden szépségét, mihelyt kenyérkérdéssé, 
megélhetési lehetőséggé alacsonyul csupán. A mi hivatásunk — az 
anyaszentegyház magasabb ideáljainak hűséges, a becsületes ön- 
megtagadásig fokozott szolgálata, saját szivünk megjavitásán keresz- 
tül, a világ megjavitása. 

Akik e hivatásérzéssel szegődtünk az anyaszentegyház szol; 
gálatába, akik az örökkévaló egy igaz Isten nagy tényeit megláttatni 


Az anyaszentegyház épitése. 


vagyunk elhíva, hogy boldoggá tegyük a nemlátókat a hitben, 
azoknak nem volna szabad naponként könnyen megfeledkező, profán 
kiszólású, hitet romboló, üreslelkű, cinikus tagadókká válnunk! 

Akik a szeretet evangéliumát szóljuk, nem állhatunk s nem 
állhattunk volna a múltban sem egyik kezünkben evangéliummal, 
a másikban gyilkoló fegyverrel a gyűlölet szolgálatában. Akik a 
megbocsájtás krisztusi erényét magyarázzuk, nem vivhatjuk véget- 
érni nem akaró, megbocsájtani nem tudó, békét zavaró kicsinyes 
harcainkat a gyülekezetben egymás között. Akik az önmegtagadás, 
az eszmények önzetlen szolgálatát prédikáljuk szószékek magas- 
latain, tanári és tanitói katedráinkon, azoknak tudnunk kellene kinn, 
az élet pusztaságain is, a hivatásérzet tisztultabb magaslatain, krisz- 
tusi választ adni a kisértő csábitó szavára: ,Csak az Istennek 
szolgálj!" 

Oh mélyebb, mélyebb megérzését ma a mi nagy elhivatá- 
sunknak az anyaszentegyház szolgálatában, mert a kenyér, az egy- 
mással szembeni érvényesülések áldatlan, gyülekezeti békét is meg- 
zavaró kiméletlen harcát folytató, a magasabb eszmények szolgála- 
táról megfeledkező méltatlan szolgák szolgálata; a papban minden 
más egyebet, csak Isten szelid, alázatos, türelmes, krisztusi lekületű 
szolgáit nem láthatók serege ellenünk kiálthat, ha máris nem kiáltoz ! 

Ám nemcsak: a királyi papság, mélyebb hivatásérzést a szent 
nép szolgálatában is! Ne jelentsen már többé az anyaszentegyház 
világi szolgálata sem beleszületést valamely hitformába, ne avúlt- 
ruhaként könnyen változtatható, divatos hóbortnak hódoló, sekélyes 
vizü meggyőződést csupán, de martirjaink önzetlen áldozataival 
megszentelt, a magunk keserves lelki vivódásai és tusakodásai árán 
is "megszerzett, sziklaszilárd hitet, boldog megvilágosodást! Ne 
legyen az csupán ünnepi és vasárnapi vallásosság, unott alkalom 
egyházpolitikai jogok és méltóságok időnkénti kiélésére és gyakor- 
lására, de szüntelen mindennapi megélni akarása azoknak az unitá- 
rius hit- és életeszményeknek, amelyeket anyaszentegyházunk hité- 
ben és tanitásaiban felmutat és amelyeknek megközelitését megvárja 
minden gyermekétől ! 

Az anyaszentegyház megtisztelő kiválasztása, kölcsönzött ha- 
talma, cime, méltósága, nem csupán öntelt, üres megérzésekré 
adott alkalom, széles mosolyra gerjesztő pakfong önérzet; nem 
magaslat, ahonnan megérzett alázat nélkül pillanatokra alábocsájt- 
kozhiatunk, nem, — mélyen átérzendő hivatás az, amely nemcsak 
akkor és addig viselendő, amig könnyű medáliaként megfeszitett 

mellünk diszitésére szolgál, de amely épen akkor ölelendő a Szi- 
vünkre, amikor kettőzött kötelességekre, megnövekedett terhekre is 
emlékeztet ! ! ! 

Az apostol szerint: , Miképpen egy testben sok tagunk van, 
azonképpen sokan egy test vagyunk a Krisztusban, egyenként pe- 
dig egymásnak tagjai". 

Megérzi-e ma hivatását anyaszentegyházunk drága testének 
minden tagja ? , Az irásmagyarázó, hogy azt a hitnek szabálya 
szerint teljesítse, a szolga a szolgálatban, a tanító a tanitásban, az 
intő az intésben, az adakozó az adakozásban, az előljáró a szor- 
galmatosságban ?" Megérezzük-e mind társtalan voltunk egymásra- 
utaltságában, az egymást szerető, egymást megbecsülő, az együtt- 
érező, egyetakaró, mindig csak épitő szent szándék szolgálatának 
nagy elhivatását ? 

Érzed-e anyaszentegyházunk szive, hogy ma belőled kell ára- 
moljon elernyedt erekbe az élet meleg árama, a felfrissitő, új élet- 
adó meleg vér? És tudjuk-e mi erek a végeken, hogy bosszulatlan 
nem várhatjuk a végletekig a sziv ellen, a részek kiéheztető bib- 
liai sztrájkját ? ! 

Meg kell érezned ma inkább, mint valaha, nagy elhivatásod 
anyaszentegyházunk szive, központja, hogy tűzhelynek kell lenned, 
ahol nagy idők nagy harcait nem törpe epigonok kicsinyes  küz- 
delmei magyarázzák, ahol nem vélt sérelmek, apró megbántódá- 
sok, sértett önérzetek széthúzó, külön-külön telepedett pislákoló 
pásztortüzei égnek, amelynél kiki a maga kicsiny világának apró 
leveskéit főzögeti; de ahol összefogott lelkek tiszta szándékaiból, 
nagy veszedelmek idején kigyúl a lármafa, hogy a Székelykő ormá- 
ról visszavert fényére, mentésre siessen az anyaszentegyházunk min- 
den hű fia, összedobbanjanak az unitárius szivek a Nyárád-, Nyikó- 
és Homoródmentén s mélyebbről szálljon a megtartásért mondott - 
könyörgés a Maros, Küküllő s kanyargó Olt füzes partjain! ; 

Légy tűzhely, ahonnan testvéri lelkek összerakott parazsából, 
múltunk közmondásos nagy erényéből, az unitárius összetartásból, 
magasra csapkodó lángok fároszként világitsák meg drága anya- 
szentegyházunk ma nagy gondoktól összekúszált szomorú útvesz- 
tőjét; ahova nem fázósan dideregni, ahova nem elkedvetlenedni, 
szent szándékainkban letörni járunk; de amely mellé boldog öröm- 
mel, a hazatért gyermek szent gyönyörűségével telepedünk le, ahol 
erőre kapunk, megszentelődünk, átforrásódunk, áttüzesedünk, hogy 
minden idegszálunk megfeszitéséig hűséggel és lángolón harcoljunk 

veled, rajtad keresztül, unitárius eszményeink, négyszázéves örök- 
ségünk tökéletes biztosításáig! Oh mélyebb, erősebb hivatásérzést 

Üzenet vagyok a négyszázéves unitárius múltból, a dévai 
martiromság számonkérése, a házsongárdi temetőkert nagy, bo- 
rongó unitárius aggodalma: , Épitsétek az anyaszentegyházat!" És 
ha kemény voltam a munkára szólitásban, bocsájtassék meg nekem 
sok, mert igen szerettem. Föl a munkára hát a legtisztább szán- 
dékkal, hozván magunkkal és felébresztvén a lelkekbe az öntuda- 
tosabb unitárius, vallásos és egyházias s a mélyebb hivatásérzést 
minden szolgálatban, mert ez az a sziklakő, amelyen épiteni lehet 
és kell és amelyen nem vehet diadalt az élet infernális harcainak 
pokoli ereje sem! ... Ámen. 


Taar Géza. 


se [3 e 


Kovácsi Antal.! 


(Folytatás és vége.) 


Tanitók, papok, tanárok anyagi helyzete. Kovácsi életé- 
nek utolsó tizedében behatóan és nagy gyakorlati érzékkel foglal- 
kozott a tanítók, papok, tanárok anyagi helyzetének kérdésével. 
Mindannyiszor felemelte szavát érdekükben. Megszégyenitőnek és 
lehetetlennek mondja, hogy ,a tanitók a hivatali hierarchia létrájá- 
nak még a szolgákénál is alsóbb fokára állittassanak".? És csodálja 
s méltányolja türelmüket, hogy kérésük még nincs a törvényhozás 
előtt. A következő évi jelentés ismertetésénél örömmel látja, hogy 
a miniszter is szerény, de tisztességes megélhetést biztositó fizetést 
akar adni a tanitóknak. , Én részemről nemcsak azt tartom szük- 
ségesnek, hogy a kormány a felekezeteket kényszeritse, hogy tani- 
tóiknak akkora fizetést adjanak, mint az állam, hanem azt is, hogy 
az állam is emelje tanitói fizetését"." Szégyen tölti el a lelkét, mi- 
kor látja, hogy a néptanitók , mondhatni egyenranguak a szegőd- 
ményes szolgákkal". A nyugdijtörvény nem méltányos, nem igaz- 
ságos. Az állam más tisztviselőinek nyugdija az állam terhe. A tani- 
tók, az államnak legmostohábban javadalmazott hasznos szolgái, 40 
évi szolgálat alatt magok és a fenntartó intézetek, önönmaguk terem- 
tik meg nyugdijaikat. Aztán a törvény hibás számitáson alapszik 
s azért a tanító és fenntartó szükség nélkül terheltetnek. 

Ezért szükséges a törvény reviziója, melynél legyen irányelv: 
a tanitókat teljesen felmenteni a fizetés alól, a fenntartók kevesebb 
befizetését fenntartani, de csak addig, mig az ügy ,egyptomi buj- 
dosása" alatt a tanítók jobb sorsa biztositva van. 

Ebben a kérdésben azonban kezdetben nem ez volt az állás- 
bontja. Mikor a 70-es évek elején a tanitók nyugdija első: izben 
kezdette a közvéleményt foglalkoztatni s az állam által létesitendő 

egyetemes nyugdijintézet gondolata felvetődött, már akkor foglalko- 
zott a kérdéssel. Tamáskodott abban, vajjon hajlandó lesz-e az 
állam most, mikor a népnevelés még egészen az egyházak kezében 
van, s" az állam és egyházak közötti viszony nincs rendezve, ilyen 
laza viszonyra nyugdijintézetet alapitani? Másfelől elvileg sem volt 
barátja a kérdés állami rendezésének. Mert féltette a tanitók részé- 
ről jövő egyéni kezdeményezést és érdeklődést. Természetesebbnek 
találta, hogy az állam legyen csak felügyelő, patronus és segélyező. 

Ugyanez a nevelő gondolat vezette a papok és felekezeti taná- 
 rok nyugdijáról való gondoskodásban is. Itt is az önmagunkon való 
segités elvére épit és a kevéssel való megelégedést hirdeti.! 1888- 
ban felteszi a kérdést: miként biztosítsuk életünket? S azt feleli: 
Negyven évvel. ezelőtt bajosan tudott volna rá felelni. Ma könnyen 
tud: Gazdálkodjunk s gyüjtsünk magunk magunknak biztosító tőke- 
pénzt. És megmondja hogyan. Idézem szószerint, mert egyénisége 
megértéséhez nyujt kulcsot kezünkbe. , Magamat veszem például. 
50 esztendeje, hogy pipás vagyok, még pedig u. n. elázott pipás. 
Most is ég szájamban egy 4 krajcáros szivar. Ha 50 évvel ezelőtt 
az a , becsületes" gondolatom jött volna, hogy naponként egy Szi- 
varral kevesebbet füstöljek el, ma már 1000 fr.-tom volna belőle. 
E kis megtagadás nem ártott volna sem testemnek, sem lelkemnek, 
talán még egészségemre szolgált volna. Annyi bizonyos, hogy pipám 
büdös füstjével kevesebbet alkalmatlankodtam volna másoknak. 
Mindenkinek van valami szenvedélye. Kevesebb bort inni, sová- 
nyabban élni, kevesebb cicomával élni. Ez a siker útja. Két ellen- 
vetést hoznak fel: egyik, hogy idő előtt elhalunk; másik, hogy 
nehéz a jó tanácsot megtartani. Amaz nem keresztényhez illő be- 
széd. Ez még emberhez sem illő. Esztelenség csapástól való félel- 
münkben kitérni ,a józan okosság által előnkbe szabott útról". 
Miért hirdetjük büszkén, hogy az ember a világ ura, ha önmagá- 
nak sem tud ura lenni ?" 

Kovácsinak egyszerű, kevéssel megelégedő, az élet reális Vi- 
szonyait elfogadó, boldog, harmoniát kereső és szerető lelke szólal 
meg e szavakban: A , gyakorlat embere", akit Révész Bálintban már 
a berlini egyetem padjaiban felismert? aki nem emel elméleti lég- 
várakat, nem ápol kielégíthetetlen reményeket. Ez a józan okosság 
vezette őt az előtte felvetődő elméleti és gyakorlati kérdések "fej- 

tegetésénél. Ez a tiszta gyakorlati látás biztosan vezeti nehéz kér- 
dések elemzésénél is. 

Ilyen volt pl. a papi fizetések ismételten tárgyalt kérdése, mely 
a 80-as években a kepemegváltás formájában élénk vita és meg- 
beszélés tárgya volt. A kepemegváltást a hivek is, a belső emberek 
is sürgették. Kovácsi sajnálja, hogy a kérdés felvetődött," mert az 
egyházi ügyek iránt való érdeklődés lanyhulását és a kötelezettség- 
től való szabadulás kisérletét látja benne. Hogy a nép vonakodva 
fizet, indokoltnak tartja. De szerencsétlennek azt a gondolatot, hogy 
az állam intézze azt, mert személyes kötelezettség s ezért a meg- 
váltás ,az eklézsiák joga és kötelessége". De nem úgy, hogy egy- 
két nemzedék után a többi teljesen mentve legyen. Az egyház 
ügyei iránt való érdeklődés csak akkor élénk és hathatós, ha a 
lelkekben elevenen él az eklézsiákhoz való jog és kötelesség érzése. 
, Minél több kötelességet teljesítünk valamely ügy érdekében, annál 
inkább szivünkhöz forrik az az ügy . .. Gyermekeink sem lennének 
talán oly kedvesek nekünk, ha felnevelésük nem járna gonddal és 
küzdelemmel." Minden ezzel ellenkező megoldási módot , a vallás- 
szabadság ellen elkövetett merényletnek" tart. 

Első pillantásra talán túlzásnak látszhatik e kijelentés. Köze- 
lebbről vizsgálva, megtaláljuk magyarázatát. Kovácsi az 1848. évi 
20. t.-cikket nevezetes vivmánynak mondja, de rögtön megállapitja 
azt ,a fonákságát", amit az események rohamában sem alkotó, sem 
a nemzet nem vettek észre, hogy a törvény biztosítja az egyházak 
függetlenségét, de ugyanakkor az egyház szolgáit s ezzel magukat 
az egyházakat ,az állam zsoldjába fogadja", mikor rendeli, hogy 
az egyház szükségeit és szolgáit az állam fizesse. Igy , általánositja 
azt a szerencsétlen kapcsot, mely a róm. katholikus egyházat egé- 
szen, a protestáns egyházakat részben, az államhoz csatolta, mind- 
két félnek hátrányára s a vallás függetlensége eszméjének ellenére. "? 

Amit 1871-ben kifejtett, anoz hű maradott élete végéig. Ha 
mai távlatból akarjuk megitélni nézetét, lehetetlen lényegben igazat 
nem adni neki. Országos áramlat volt ez akkor. Nagy volt az egy- 
házak szüksége, nagy a szegénység. Minden anyagi erő forrása az 
állam. Nekünk, kicsi egyháznak, nehéz lett volna az általános 
áramlattal szembe szállni. Mert a szükségletek napról-napra  növe- 
kedték, a haladó kor is mindég több követelménnyel állott elé. Igy 

fejlődött ki az a gondolkodás, amely minden segitséget az államtól 
várt. S ahogy ez a gondolkodás tért foglalt, olyan arányban kezd- 
tek a lelkek elhidegülni az egyháztól. Maga az egyház vezetősége 
is úszott az árral s nem vette észre, hogy lassan, de biztosan, 
veszti el hatalmát a lelkek felett. Igy történt, hogy az egyház hova- 
tovább egy kövesedni kezdő, merev, élettelen szerv lett, amely 
egyéni lelki életet teremteni nem tud, csupán a külső keret össze- 
tartó kapcsait tartja kezében. Kovácsinak nem volt igaza abban, 
hogy az állam és egyházak közötti ama viszony szabályozásában 
a vallásszabadság elleni merényletet, a vallás függetlenségének ve- 
szélyeztetését látta. Talán nem is épen ezt akarta mondani. De 
abban feltétlenül igaza volt, mert pszichologiai sejtelme ösztön- 
szerüen biztosan vezette, hogy saját ügyeinkkel való odaadó törek- 
vés és lelkes fáradozás nélkül a lelkekben az egyház s ami sokkal 
vészesebb: a vallás iránti közöny lesz úrrá. Egyházunk háború 
előtti 302—40 évének története bizonyiték erre. 

Sürgette a belső emberi nyugdijintézet létesítését s 1888-ban 
bizonyos megelégedéssel mutat rá, hogy még 14 évvel azelőtt nyu- 
galomba ment papjaink s utódaik kepéjük !/5-ával nyomorogtak, 
most már szerény, de biztos nyugdijat élvezhetnek anélkül, hogy 
az intézet érezhető terhet rótt volna valakire. Örvend azon, hogy az 
eklézsiáknak tőkéjük van, de helytelennek tartja, hogy a tagok köl- 
csön veszik, mert a felhajtás ellenségeskedést szül. Ez a rendszer 
és kezelés mind az eklézsiákra, mind az egyesekre teher s nem- 
csak vagyonilag hat zavarólag, hanem erkölcsileg is, , mert az, ami 
. egykor, mint felvett kölcsön, jó segitség volt, most, mint állandó 
teher, folytonosan bántja". A kölcsön-magtárak kezelése is "vesze- 
delmes volt: ,a jó cél megrontása", mert a hivek eladósodását 
segitette elő.! A Képviselő Tanács, hiveinknek és a belső emberek- 
nek sürgetésére, helyesen szabályozta a magtárak szervezését és 
kezelését, de az élet az elvi elgondolásoktól eltérően alakitotta ki 
a valóságot.? 

A tanítók egyetemes nyugdijintézetének állami létesítése a 
70-es évek elején vetődött fel. Kételyei vannak a dolog iránt. 
A népoktatás csak a törvényben van az állam kezén, a valóságban 
a felekezetekében. Azért kételkedik, vajjon jó-e ezt az ügyet kizáró- 
lag az állam kezében összpontositani, mert attól tart, hogy az 


1 Keresztény Magvető, 1876. 
? Kepemegváltás. Unitárius Közlöny, 1888. 134., 219., 1889. 27., 111. 1. 


see élje 


Kovácsi Antal. 


egyéni törekvést és buzgóságot lankasztani fogja S végül egészen 
elfojtani. Jobban szeretné hát, ha már nem vette kezébe a. köz- 
nevelés ügyét, hogy az állam legyen csak felügyelő és patrónus 
és segitse azokat, akik a népiskolákat tartják, hogy tanitóikról gon- 
doskodhassanak." 

Mikor később a nyugdijtörvény létesült, bátran megállapitja, 
hogy nemcsak hogy nem méltányos, hanem még igazságtalan is, 
mert a többi összes állami tisztviselők nyugdija az állam terhe s 
a tanítóknak, mint az állam legmostohábban javadalmazott hasznos 
szolgáinak 40 évi szolgálat alatt maguknak és a fenntartó intéze- 
teiknek kell megteremteniök nyugdijukat. A törvény hibás számitá- 
son alapszik. A fenntartók és tanitók szükség nélkül terheltetnek. 
Ez idézte fel a revizió gondolatát. A teendő? A tanitókat teljesen 
felmenteni a fizetés alól, a fenntartói fizetéseket apasztani. 

Kovácsit lelke mélyéig bántja a tanitói állás lebecsülése. 
Ebben hibás a közvélemény is, a kormány is. A kormány azért, 
mert a tanítókat az állami szolgálat létrájának legalsó fokára állitja, 
, mondhatni, egyenrangúaknak a szegődményes szolgákkal". A köz- 
vélemény azért, mert az után a hivatalos fokozás után indulva, 
a tanitót olyan félszeg helyzetű lénynek tekinti, aki középen van 
valahol a nép és a mívelt osztály között, de egyikhez sem tarto- 
zik. Hozzá tehette volna: hibásak ebben maguk a tanitók is, akik 
életükkel gyakrabban adtak okot e felfogás kialakitására, mint kel- 
lett volna. Helyesebben értékel a régi felekezeti felfogás, mely a 
pap és ,az iskolamester" hivatásbeli előkészületét azonosnak. állit- 
ván meg s a tanitói állomást első lépésnek tartván a papságra, 
sokban hozzájárult ahoz, hogy a régi iskolamesteri állás nem rit- 
kán közbecsülés tárgya volt s a népnevelés emelésére nem csekély 
befolyással volt. Igy magyarázza ama , bámulatos jelenséget", hogy 
habár Mikó Lőrinc édes atyja képzettségénél fogva a papságra is 
igényt tarthatott, mégis mindvégig megmaradt bölöni iskolamester- 
nek s ,nem egy püspökünk volt, aki a néptanitói állomásról a 
püspökségig emelkedett". 

Nem szóltunk róla, mint tanárról, mint a kolozsvári jótékony 
Nőegylet titkáráról, mint az E. K. Tanács közigazgatásügyi elő- 
adójáról s végül, mint — emberről. ! 

Élénken élnek lelkemben azok az emlékképek, melyek a ser- 
dülő kor derüs diákéveiben lelkembe vésődtek. Ma is előttem áll 

az ő állandóan mosolygó, jóságos képe. A Keresztutról jött diák 
szorongó érzések között ment az első órákra. Mi a sorban a ko- 
lozsváriak és a tordaiak után kerültünk. Hallottunk már egyet-mást 
a tanárokról. Róla is, hogy nála nem kell künn tanulni. Azt is 
tudtuk, hogy az első óra a kereszturiak megexaminálása lesz. Belép 
az osztályba s rám mutat botjával: Na, olvasd, fiam! Sallustius 
Bellum Jugurthinuma volt a pensum. A ,drukk" szoritja a  torko- 
mat, de az olvasás elég jól megy. Mosolygó arca, bátoritó gesz- 
tusai lelket öntenek belém. Megtalálódik a verbum regens is, sőt 
kifejtjük a latin körmondatok értelmét is. A jég megtört. A félelem 
szorongó érzése örökre elmult. 

Kovácsi a tanulótól nem kivánt sokat s amit átadott, azt a 
tanuló saját tevékenységével sajátittatta el. Napról-napra ritkuló 
tanítványai mesés dolgokat beszélhetnének el jóságáról," mellyel a 
szegény tanulókat gyámolitotta. Soha senki sem fordult hozzá úgy, 
hogy ne segitette és gyámolitotta volna. Legjobban jellemzi őt e 
tekintetben az, hogy ő az egész kollégiumi ifjuságnak , Kovácsi 
bácsi"-ja volt. 

Ez az egész lényét elárasztó jóság vezette őt a Nőegylet tit- 
kári állásába is. Ennek az állásnak ő nem a rubrikás adminisztrá- 
lással, hanem közvetlenségével, szerető szivével, embertársain min- 
dig segitni akaró jóságával adott fényt és melegséget. A diáki 
társadalom közvéleményének becéző értékelése elterjedt a város 
társadalmának szélesebb köreibe is. És ott is általános szeretet, 
tisztelet és nagyrabecsülés vette körül. Az emberekkel való érint- 
kezése közvetlen volt, feszesség nélküli és soha senkivel szemben 
nem éreztette magasabb társadalmi állását. Demokratikus . életfel- 
fogását a gyakorlati élet minden viszonyában nemcsak elvileg hir- 
dette, hanem gyakorolta is. A magasabb körökbe míiveltségét és 
szellemiségét viszi, az alsóbbakba jóindulatát s mindkettőbe azt az 
áldott kedves természetet, amely neki oly szerencsés, boldog sa- 
játja volt.? 

Hogy mi volt Kovácsinak, mint közigazgatási jegyzőnek, a 
jelentősége, azt legjobban láthatjuk a püspöknek az E. K. Tanács 
ülésében halálát bejelentő szavaiból. Miután a tagoknak boldog 
újévet kiván, igy folytatja: ,A legmélyebb sajnálatomra azonban, 

ezuttal nem üdvözölhetem azzal a vidámsággal, mely ez alkalom- 
hoz illenék, mert nem látom közöttünk azt, ki ez asztalnál épen 
velem szemben szokott ülni s üdvözletemet az E. K. Tanács nevé- 
ben nemcsak elfogadta, hanem azt mindannyiszor hasonló meleg- 
séggel viszonozta is. Kovácsi Antal tanár és egyházi közigazgatási 
jegyző afia e hó 6-án, mindnyájunk őszinte fájdalmára S mond- 
hatni, váratlanul elhunyt. 

Nem tartom szükségesnek e helyen, de nem is tudnék méltó 
szavakat találni hozzá, hogy e halál által vallásközönségünket álta- 
lában, legközelebbről pedig E. K. Tanácsunkat ért veszteséget ki- 
fejezzem. Mélyen érezzük azt mindnyájan. Hiszen mindnyájan úgy 
ismertük az elhunytat, mint egyházunknak egyik leghivatottabb s 
ügybuzgalomban példányszerű tagját. Évtizedek óta diszitette ő 
értelmi fényével, irodalmi nevével a főiskolánknál általa elfoglalt 
tanári széket, tevékeny részt vett ő kezdettől fogva egyházi ügyeink 
intézésében s ami legközelebbről az utóbbi 15 év alatt, püspöksé- 
gem óta, általa viselt jegyzői tisztet illeti, ez idő szerint valóban 
alig kipótolható. E tanácsterem volt, mondhatni, az ő otthona, lak- 
helye, itt élt, gondolkodott és dolgozott szünetlenül, nem ismerve 
lankadást, csaknem az utolsó óráig. Hiszen csak legutolsó gyűlé- 
sünkbe nem jöhetett el, csak egy jegyzőkönyvét nem írhatta meg 
maga életében." 

A fájdalom első pillanatában mondott e szavak jól érzékelte- 
tik a nagy veszteséget és Kovácsi irodalmi érdemeit, melyekkel 
fényt vetitett a főiskolára. Péterfi pedig szellemiségének adja kife- 
jező rajzát, mikor azt mondja, hogy Kovácsi nem a törvényektől 
várja az üdvöt, hanem az emberek erkölcsi érzelmétől és felelőssé- 
gétől s épen ezért , sok inditvány-özönt ver vissza", sok , felesle- 
ges kezdemény-hullámot állit meg". Mint előadó, könnyen bogozza 
ki a legkuszáltabb ügyet is. Rokon- és ellenszenv ki-kicsillannak 
néha szavaiból, de általában tárgyiasság vezérli.? 

Szellemének egész életére kiáradó s minden működését meg- 
határozó jellemvonása: a humánizmus abban az értelemben, amint 
a 18. sz. eszmeáramlatában kialakult, amint Herder pathetikus fogal- 
mazásában kifejezést nyert. Nemcsak azt teszi ez, hogy a humá- 
nizmus és reálizmus harcában az előbbinek rendíthetetlen hive, 
hanem azt is és főkép azt, hogy a 19. században mindjobban előre- 

törő s a lelkeket lenyűgöző nemzeti eszme kizárólagossága soha 
az Ő lelkén uralmat nem vett. Végig megmaradt ő a nemzeti gon- 
dolatnak amaz erdélyi megfogalmazása mellett, amely a három 
nemzet és négy vallás által adott tagoltságot nem átmeneti rossz- 
nak, hanem végleges adottságnak tekintette. Mikor az 1883. évi 
középiskolai törvényjavaslatot birálja, ezért mondja a régi erdélyi 
törvényeket olyanoknak, melyeknek alapján helyesebb volna az 
iskolaügyet rendezni. 1873-ban nevelésügyi bizottságunk kifeje- 
zetten hangsulyozza, hogy nem az erőszakos magyarositástól várja 
nyelvünk terjedését és nem akarnak alkalmat adni indokolt vissza- 
tetszésre, nemzetiségi jogosult visszahatásra. A magyar tanitás- 
nyelvű elemi iskolák szaporodásának nem nemzetiségi szempontból 
örvend, hanem humánus szempontból, mert a haza minden polgá- 
rának módot kell nyujtani, hogy az államnyelv elsajátítása által 
boldogulhasson. Es hangsulyozva emeli ki még 1889-ben is, hogy 
nem .botránkozik meg, hogy még mindig 5145 nem magyarajkú 
iskola van az országban. Ezért mondja az 1879. évi törvényt, amely 
rendeli, hogy minden népiskolában tanittassék a magyar nyelv, , ép 
oly lehetetlen, mint felesleges" törvénynek. A nem magyar tanitók 
részére rendezett tanfolyamokat , költséges kisérleteknek" mondja, 
melyeknek semmi haszna, , mert csekély értékű tényező", hogy ki 
milyen nyelven tanul, vagy imádkozik, vagy végzi dolgait. A tulzó 
nácionalista eszmeáramlatot, ami a kiegyezés után mindjobban úrrá 
lett a lelkeken, sohasem helyeselte s az emberben nem a magyart, 
románt, vagy szászt nézte, hanem az embert. A humánum gondo- 
lata vezeti, mikor a felekezetieskedés ellen harcol, mert az embe- 
reket elfogult, gyülölködő csoportokba osztja. 

Másik vonása jellemének az a nemes értelemben vett demo- 
krátizmus, amely minden irásán s egész lényén elömlik. A világ s 
a társadalmi élet külső diszeire, az állás külső fényére és csillogá- 
sára nem ad semmit. Nála lelki értékek esnek mérlegbe. Mind- 
untalan korholja az esztelen fényüzést és a magyar társadalom 
arisztokrata gondolkodását, amely többre becsüli a tintáskörmöt az 
enyves és csirizes kezeknél. 

Az egész magyar társadalom komoly figyelmét és megsziv- 
lelését érdemli az, amit a humánizmus és reálizmus kérdésében 
mond. Óhajtja, hogy ez a harc soha be ne fejeződjék; de iskolá- 
zásunk múltjában hibának mondja közművelődési politikánk egy- 
oldaluan humánus irányát, ami a lelkeket egy irányban vezette a 
tudás és hivatalnoki pályák felé. , Nemzeti jellemünk" hozta ezt 

magával. Mi mindig politikus és jogász nemzet voltunk. S a reál- 
iskolák, ,e fényüzési cikkek" sürgetését is azért tartja hibának, 
mert ezek is elvonják a munkás kezeket a kereskedelemtől és ipar- 
tól. , Életnézetünkben arisztokraták vagyunk". Ostoba és rövidlátó 
az életről és társadalmi osztályokról való felfogásunk. Kielégithe- 
tetlen vágyakat és kivánságokat ébresztünk az ifjúságban, melyek 
ha nem valósulnak, csak meghasonlást szűlnek a lelkekben. A 
tintáskörmöt tisztességesebb dolognak tartjuk az enyves, csirizes És 
festékes körömnél." 

Ha igazak voltak ezek a keserű szavak ezelőtt több mint egy 
félszázaddal egy öntudatra ébredt nagy nemzeti élet munkára gyür- 
közésének első lendületes éveiben, mennyivel igazabbak ma, egy 
nagy államjogi változás tizesztendős keservei és fájdalmas élményei 
és tapasztalatai után. Kovácsit a szó valódi értelmében vett ez a 
nemes demokrátizmus jellemzi nemcsak irodalmi és tudományos 
működésében, hanem magánéletében is. Nem helyesli a korszellem 
amaz irányát, amely palotaszerű iskolai épületeket és fényes beren- 
dezéseket kiván. Iskolánk ,a szülői otihonhoz képest palota" tanu- 
lóink legnagyobb részének s mégis mi magunk is támogatjuk ezt 
az irányt, mondja élete utolsó évében, mikor már bizonyos volt, 
hogy a régi iskola helyett újat kell épiteni. Ne szoktassuk nagy 
igényekhez tanulóinkat, akik nagyobbára szegény emberek, ,,min- 
denik megannyi selfmade jelölt ".? 

Kovácsi közéleti pályája két nagy tanulságot nyújt. Egyik az; 
hogy az erdélyi szellemiség, melyről az utolsó tiz év alatt annyi 
szó esett, nem üres szó, nem tartalomnélküli hang, hanem az erdélyi 
léleknek sajátos vonása, melyet Erdély néprajzi helyzete s történelmi 
sorsfordulatai alakitottak ki a maga sajátos formájára. Ez erdélyi szel- 
lemhez bünhödés nélkül nem lehetünk hütelenek. A másik az, hogy 
amikor erdélyi magyar népünk kulturális és erkölcsi nevelését szolgál- 
juk, jó tanácsokért és útmutatásokért hozzáfordulhatunk és hálás lélek- 
kel kell elismernünk, hogy mindig csak lelki gazdagodással távo- 
zunk tőle. 

Áldott legyen a Gondviselés, hogy adta nekünk intézetünknek 
ezt a jó és nemes lelket, ezt az emelkedett szellemet, melyből csupa 
fény, meleg és szeretet áradott azokra, akiket jó sorsuk közelébe 
vezetett. Dr. Gál Kelemen. 


! Reálizmus és humanizmus. Keresztény Magvető, 1872. 
" Tanárbeiktató beszédje, Keresztény Magvető, 1891. 337—341. I. 

Amerika nagy férfiáról, az unitáriusok büszkeségéről, a Har- 
vard-egyetem újrateremtőjéről: Eliot Károlyról két kötetes nagy 
életrajz jelent meg Bostonban. Az új időszak életrajzai között egyik 
legkiválóbb mű. A CAristian Register ismertetéséből átvesszük be- 
lőle a ránk nézve érdekes részleteket. 

Éppen olyan életrajz, amilyet nagy emberekről várni lehet. 
Egy kivételes férfi hű portréja. 

Eliotot 35 éves korában választották az akkor kis Harvard 
egyetem rektorává. Óriás feladatok vártak rá és ő egymagában 
megvalósította. Az ő érdeme, hogy az akkor középszerű intézetből 
a mai hatalmas egyetem lett. A legnagyobb elismerésre méltó cse- 
lekedet. Vatóságos csoda, amit annak köszönhetett, hogy hatalmas 
elgondolásai mellett az egész egyetem ifjuságát keze alatt tartotta 
és belőlük rekrutálta az egyetem későbbi pátronusait. Egyben rend- 
kivül nagylelkű, egyenes gondolkozású ember volt. 1869-től—1909-ig 
volt az egyetem rektora, vezérszelleme és mindene. 93 éves korá- 
ban hunyt el s egész élete folyamán szünetlenűl haladó, jellemben 
és fölfogásban erősödő volt. A korral haladó, mint a mi Brassaink. 

Eliot olyan volt, mint némely gyümölcsfa, melynek legizlete- 
sebb termései a felső ágak hegyefelé találhatók. 

Miután az egyetemtől megvált, erejét és nagyszerű gondo- 
latait az egész Egyesült-Államoknak termelte. Amerika , grandold 
man" megtisztelő cimét élvezte 93 éves koráig, 1927-ig. Nem is 
annyira az ember szerepelt a hatalmas országban, hanem a neve 
körül kialakult erkölcsi erő, meiy magával vitte a magas értelmi, 
tisztult felfogás mellett, a jóirányú demokráciát és az erkölcsi in- 
tegritást. Azok, akik az Amerikai Unitárius Társulat közgyűlésén 
hallották a 90-en tullevő embert, a trombita harsonájának zen- 
gését érezték és megteltek tiszta optimizmussal az unitárius hit 
jövője iránt, amire alkalmasabb idő soha sem kinálkozott. 

Nem is gondolkozhatott másképpen, akinek egész életesa 
vallás tiszta forrásvizéből táplálkozott. Ő mindig öntudatos hivő 


ESO ze 


Eliot W. Károly. 


volt. Az ő hite épp oly mély volt, amilyen életszükséglet. A mi 
szabadelvű vallásunknak ő volt a tiszta megtestesitője. 

A két nagy amerikai unitárius, Taft és Eliot, hosszú évek 
folyása alatt illusztrálták, milyen lehet a szabadelvűen hivő és cse- 
lekvő világi férfi. 

Hosszú élete folyásán mindig egy helyen ült s gyermekségé- 
től kezdve mindig ott ült Eliot Károly a Kings Chapelben, a csa- 
ládi székben s remekül mutatta meg, milyen hatással van a libe- 
rális hit az ember életére. Hitének két sarkpontja volt: hitt egy jó 
Istenben, akiben , vagyunk, élünk és mozgunk" és kötelességtu- 
dása ebből táplálkozott s a másik nagy unitárius Hale Edvard élet- 
szabályát követte : , nézz föl és ne le, nézz előre és ne hátra s 
fogi kezet." Ő is, mint Brassai, élete vége felé irta meg a jövő 
vallását: azt a vallást, amelyet élt s amely évei szerint növekedett 
és erősödött benne. 

Életrajz irója (Henry James) a két hatalmas kötetben tény- 
adatokkal szolgáltat bizonyságot az unitárius kereszténységről, mint 
élő és tevékeny hitről. 

A könyv telve van inspirációval és azt sugározza szét egy 
nagy amerikairól. 

Eliot Károly képe fiával az Amerikai Unitárius Társulatnak 
26 éven át elnökével: Sámuellel együtt dísze egyházunk elnöki 
szobájának. b. 

Kis gimnázista korom óta az a, kissé talán tuldogmátikusan 
hangzó, meggyőződés fogamzott meg bennem, hogy a kultúra szá- 
zados lépteivel követi a napot. Melyik a legrégibb kultúra? 
Mondjuk, a kinai. Utána Mezopotámia vezet, majd Egyiptom s az 
előrerohanó századok Görögországon át viszik magukkal tovább a 
kultúrát Róma felé, Nyugateurópa újkora felé, el egészen a világ- 
háborúig. 1918 után Amerika veszi át a kultúra zászlaját, lehet, 
hogy csak azért, mert a világháború egyetlen győztes állama s mert 
a világ aranykészletének nagyobbik része ott halmozódott össze, ám 
lehet viszont, hogy azért is, mert fiatalabb és tetterősebb az Újvilág, 
mint ez a mi határproblémákon marakodó, vénhedt Európánk. 
Tény azonban, hogy az utolsó tízesztendő alatt tudomány és mű- 
vészet, vallás és filozófia igazi otthonra, pártolásra és segitségre 
leginkább odaát, az Atlanti túlsó oldalán talált. Ám a kultúrának 
ez a keletről nyugatra való vándorlása ott megszakadt. Amerikában 
egy korszak lezárulásáról beszélnek s ezzel elárulják már azt, hogy 
ezt a mi kultúránkat ők és így nem tudják tovább vinni. TÍZ esz- 
tendeig vitték a zászlót, elég rövid ideig, ha meggondoljuk, hogy 
a vén Európa kétezer évig birta lobogtatni. Csakhogy másképen 
lobogott az Európában, mint Amerikában. Odaát a gépcivilizáció 
stádiumába lépett a régi szellemi kultúra s elméleti, Vart pour Vart 
lelkesedések helyett az utilizmus rabszolgájává vált. Lehet, hogy 
nem azért, mert Amerikában volt, hanem, mert ez a háború utáni 
ideológia. Ezt a tíz esztendőt ugyanis mindenekelőtt az a nagy ki- 
ábrándulás jellemezte, amely a ,to make the world safe for demo- 
cracy" (a világot megmenteni a demokrácia számára) jelmondatá- 
val harcba induló tömegeket a , Vae Victis" (Jaj a legyőzötteknek !) 
kiáltásakor elfogta. Az is lehet, hogy ez a kiábrándulás még akkor 
kezdődött, amikor az , Isten képmására teremtett" ember a lövész- 
árkok torz tükreiben felfedezte a barlanglakó ősöknél is vérengzőbb 
állattá , kulturálódott" homo sapienst. Bárhol lett légyen is azon- 
ban ennek a kiábrándulásnak a forrása, a háború után megszüle- 

tett az új cinizmus, amely a halhatatlansággal és szabad akarattal 
rendelkező ember helyében nem látott már egyebet, mint biológiai 
mechánizmusokat, romántikus szerelmek helyett sexuális ösztönöket, 
hit és meggyőződés helyett pedig kételkedést és útszéli filozófiákat 
hirdetett. Az amerikai folyóiratok, amelyek rendesen témákat keres- 
nek írók helyett, kiírták tábláikra koruk igényeit : , Wanted : debun- 
king biographies" (Leleplező életrajzokat akarunk). 

Második jellegzetessége ennek az elmult tíz esztendőnek az 
elfogultság és bigottság pálfordulása a tudomány felé. Most nem 
a hit tárgyai, a szellem igazságai növeltek kritika nélküli partizáno- 
kat, hanem újabb és újabb tudományos, vagy legalább is annak 
látszó elméletek találtak elvakult követőkre. Régebben a papok 
mondották : Isten szava ezt és ezt mondja! — ma áltudósok pré- 
dikálják nagyképüen: A tudomány kétséget kizárólag megállapi- 
totta... s az új bigottak esküdtek a tudományra anélkül, hogy 
fogalmuk lett volna az egésznek bár csak lényegéről is. 

Harmadik jellemző sajátsága volt ennek az Amerikában ápolt 
kultúrának a laissez-faire elve a politika és az üzlet között. Az volt 
a jó politikus, akit befolyásolni tudtak az üzletemberek, aki 
minél kevesebbet avatkozott bele a mindennapi életbe, mely kilenc- 
venkilenc százalékban üzleti téren folyt le. A meggazdagodás volt 
az élet célja s a huszadik század Utópiája az az állam-álom lett, 
amelyben minden börzeipar legalább tiz pontot emelkedett naponként. 

E három jellegzetesség mellett maga a kultúra elsikkadt vala- 
hol. Külsőleges mázzá lett, amely a , szabad verseny" győzteseinek 
diadalkocsiján csillogott talán, de bent a szivben megfeketedett 
volna. Ezért aztán nem is engedték azt oda. 

Amde egyszer csak kezdték észrevenni, hogy a nagy rohanás- 
ban elmarad mögöttük az egész kultúra s hogy ők, ha tovább sza- 
ladnak, ma-holnap meztelenül maradnak a világ ámuló szemei előtt. 
Hogyan vették ezt észre? Mindenekelőtt a Magazinok és Ouarterly-k 
(kritikai és szépirodalmi folyóiratok) szerkesztői kezdették törni a 
fejüket azon, hogy lapjaikat napról-napra mind kevesebben olvassák. 
Mi lehet ennek az oka? Azután jött Lindbergh bravuros teljesit- 
ménye, amely egyszerre lábaihoz fektette a tömeget. Még pedig nem 
úgy, amint azt a felületes szemlélő elgondolná, nem azért vált Lind- 
bergh nemzeti hőssé, mert a mechánika diadalmaskodott a termé- 
szeten, hanem azért, mert az ember, a hős, legyőzte az emberek 
kiábrándulását. Minden lépését, minden szavát jegyezték Lindbergh- 
nek s ezek a lépések, ezek a szavak tették öt nemzeti hőssé, ter- 

mészetesen, csodálatos eredménye után. Még magasabbra hágott az 
emberek ,kiábrándulása a kiábrándulásból" a Ramsay MacDonald 
amerikai látogatása alkalmával. Most már akartak hinni az embe- 
rek s mert Ramsay MacDonald ideálizmusa oly homlokegyenesen 
ellenkezett a Coolidge-féle beamter-cinizmussal, lábai elé rakták 
szeretetüket. Coolidge után csak olyan elnök következhetett, aki a 
passzivitás helyett az aktivitást képviseli s ezért nem jelöltette ma- 
gát Coolidge és ezért jött utána Hoover. Amerika közvéleménye 
kezdett dollár-valuták helyett ideálok értékeiben számitani s ez volt 
az első jel, hogy a háború utáni korszak vége felé jár. 

Néhány hét alatt elkövetkezett az a nagy tőzsdei összeomlás, 
amelyet ma igy emlegetnek: a Pánik! Az emberek megtanuíták 
belőle, hogy amilyen gyorsan meg lehet gazdagodni, ép oly gyor- 
san le is lehet szegényedni, ha nem gyorsabban. E tanulság mel- 
lett azonban még sokkal nagyobb dolog is történt : az egész ország 
közvéleménye várakozó arccal fordult a Fehér Ház felé s amikor 
Hoover tanácskozásra hivta össze az ország gazdasági szakértőit, 
sehol sem hallatszott a sokat emlegetett elv: , Minél kevesebb 
kormánybeavatkozást az üzletbe". Az üzlet mindenhatósága helyett 
most már hajlandók voltak a nép parlamentbe küldött képviselői 
számára is engedni valami befolyást, ami azt jelentette, hogy a 
trösztök és iparmágnások uralma és érdekei helyett ismét elkövet- 
kezik a demokrácia, a többség akaratának figyelembe vétele. A 
, többség" pedig éhes gyomra mellett üres szivét is felszokta pana- 
szolni s legalább is olyan mértékben követeli a szellemi , circensesf-t, 
mint a mindennapi ,panem"-et. 

Walter Lippmann, a ,Preface to Morals" cimű könyvében a 
kritika élénk helyeslése közben rámutat még néhány jelenségre, 
amelyek azt látszanak bizonyitani, hogy a háború utáni korszak 
vége felé közeledik. Ilyen az a nagy érdeklődés, amely az úgyne- 
vezett , új humanizmus" (unitáriusok között megkezdett filozófiai 
vallás) iránt megnyilatkozik. A máteriálista cinizmusból nem lehe- 
tett egyszerre fejest ugrani a theizmus hitébe, ezért volt szükséges 
az új humánizmus, amely a vallásos megoldások után szomjazó 
ember lelkét tovább vezesse a hit felé. Hasonlóképen a természet- 
tudományok iránti érdeklődés lanyhulása és a lélektani kutatások 
iránt hirtelen fellobbanó érdeklődés azt az útat jelzik, amely a 
máteriálizmustól (anyagelvüségtől) a spirituálizmus (szellemi élet) 
felé vezet. Tömegjelenség mind a kettő, de épen azért oly jellemző. 
Épen, mint a kurta szoknya alkonya és a hosszú szoknya hajnala. 


SÉRTSE 


Egy korszak végén. 


A kurta szoknya pajtásságot jelentett, hétköznapiasságot, a hosszú 
szoknya viszont a romántika újjászületését, a női szemérem feléb- 
redését s ennek következtében felfedezésre vágyó rejtőzését a túl- 
szabad fiússág helyett. 

És most Amerika gondolkozói, szerkesztők és irodalom-poli- 
tikusok, megdöbbenve kezdik csóválgatni a fejüket. Tényleg, a há- 
ború utáni korszak, a kultúrának amerikai kézben való hordozása, 
vége felé jár. Eddig ők diktáltak a világnak, mert a háború utáni 
kultúrát a maga sajátosságaival ők táplálták. Tőzsde, ipar, mozi, 
bubi frizura, rövid szoknya és rágó gummi. Igen, ezeket tudták 
adni. De mit adjanak az új ideológiák után vágyakozó emberiség- 
nek ? Az ők repertoárjaikban nincs kellék a hosszú szoknyák ro- 
mántikus hölgyei, a hősimádó tömegek és az ideálisabb világpoli- 
tikát űző diplomaták számára. Vagy vannak? E körül folyik most 
a vitatkozás. Vajjon csak azért vezetett Amerika az utolsó tiz év 
alatt, mert ezek a kellékek kellettek az emberiségnek, vagy pedig 
azért adták ők ezeket, mert ilyenekre vágyott a világ és mást is 
tudnának adni? Vannak, akik azt vitatják, hogy Emerson, Long- 
fellow és Poe Edgar képviselik Amerikát és nem a háború utáni 
könnyű fajsulyú folyóiratok. Viszont olyanok is akadnak, akiknek a 
szemében azok a fenti lánglelkek Európát képviselték Amerikában 
s meghaltak, amint Amerika felállította irodalmi téren is a beván- 
dorlási kvótát. ? 

Mindez vitatható. Egy azonban valószinünek látszik. És ez az, 
hogy a világháború kiábrándulásaiból, pénzéhségéből, anyagiassá- 
gából és frivolságaiból született tízéves korszak vége felé jár s egy 
hivőbb, szellemibb, romántikusabb s tehát eszményibb korszak el- 
jövetelének pirkadása látszik az égen. Melyik nép fogja elhozni ezt 
az új kultúrát a világnak? Amerika? Vagy tovább folytatódik a 
kultúra vándorlása a nap után s nyugat felé, Ázsia népeihez köl- 
tözik ? Akkor visszaért oda, ahonnan elindult. Csupán néhány ezer 
esztendőt vett igénybe ez a körforgás, de ez a néhány ezer esz- 
tendő az egész emberi történelem. Most aztán vitatkozhatunk majd, 
hogy vajjon előlről kezdődik-e minden, vagy pedig folytatódik a 
földi trágédia spirális alakban felfelé egy tengely körül. A világ 
nagy vallásai mind keleten születtek, de a reális gondolkozású nyu- 
gaton átvándorolva, kultúrává váltak. Hátha most ezt a kultúrává 
rácionálizált vallásos szellemet újra megtölti miszticizmussal, meta- 
fizikával és hittel a — Kelet? Az örök körforgás az örök fejlődés 
pályája. Meggyőződésünk szerint azonban ez a körforgás spirálisan 

halad felfelé — a tökéletesedés felé. Kultúra és vallás, össze-össze- 
folyó, egymásban elvegyülő és még harcaikban is testvéri alapon 
álló szellemi ikrek. Egyik a másikat tőkéletesiti. Akárhogyan álljon 
is a jelen és bármit jövendől is a múlt, egy dolog bizonyos: egy 
korszak végének kezdetén állunk. Videant consules et profetae 
plebis ! SZERMÉST 


Gróf Horváth-Tholdy Rudolf. 
1870—1931. 


Abból a főúri családból származik, amelyik nemcsak meg- 
maradt unitárius hitében, hanem az évszázadok során mindig szel- 
lemi és anyagi javainak gazdag áldozatát tette az egyház oltárára. 

A Horváth-család ősi fészkében, Széplakon született, katonai 
pályára lépett, melytől azonban korán megvált. Fiatal korában 
kiváló sportember, messzehires úrlovas, később kiváló , minta"-gazda 
a szó valódi értelmében, de mindig és mindenütt meleg szivéről, 
nemes jelleméről és gondolkodásáról közismert férfi. 

Modorában volt valami lebilincselően kedvesség és közvetlen- 
ség, nemes egyszerűség és szinte visszahuzódó szerénység, ami na- 
gyon emlékeztetett boldogult nagy főgondnokunkra, Br. P. Horváth 
Kálmánra. Sziv ember volt ő is, a ,szivnek elrejtett embere". A 
közélet küzdő porondjait lehetőleg elkerülte, de ha látta, hogy szük- 
ség van reá, sietett az áldozattal. Felejthetetlen az a főtanácsi köz- 
ebéd, amikor az egyházi alkalmazottak önkéntes adójának bejelen- 
tésekor ő is megkérte a mellette ülő urat, hogy jelentsen be nevé- 
ben 50.000 leu adományt egyházi adó fejében. A Dávid Ferenc 
Egyletnek három évig volt elnöke, de részben a nagy távolság, 
részben kezdődő betegeskedése gátolták az egyesületi életben való 
aktiv részvételben. De azért itt volt nemes szivével és évenkint 
megújuló áldozataival. 

Az egész környék, ahol lakott, szerette, nemcsak a rangja- 
beliek, hanem a nép, aki körülvette. Megérezték benne a meleg 
lelkű, a nagy szivű embert faj- és felekezeti különbség nélkül. 

Temetése január 26.-án délután folyt le a marosnémetii kas- 
télyban, a környékbeli intelligencia és a nép nagy részvéte mellett. 

Legyen áldott emlékezete. 


Az Unitárius Irodalmi Társaság köréből. 


E 
Közgyülés. 


Az Unitárius Irodalmi Társaság 1930. december 13-án tar- 
totta meg mult évi rendes közgyűlését, mellyel egyuttal tizedik évi 
müködését befejezte. A közgyülésen úgy a helyi, mint vidéki tagok 
nagy számban vettek részt. Dr. Ferenczy Géza főgondnok, a tár- 
saság elnöke megnyitó beszédében a mai időkben kevésbé mélta- 
tott János Zsigmond szellemét idézte elementáris erővel s beszéde 
végén 12.000 leut ajánlott fel a nagy fejedelem életrajzának méltó 
megiratására. A közgyülés tagjai mély megilletődéssel hallgatták a 
kegyeletes megemlékezést s hálás lelkesedéssel fogadták a főgond- 
nok-elnök áldozatkészségének újabb tanubizonyságát, Veres Béla 
inditványára pedig a beszédet jegyzőkönyvileg is megörökitik. Ez- 
után S. Nagy László főtitkár terjesztette elő a társaság mult évi 
működésének ismertetését. Előterjesztésében részletesen ismertette 
úgy a társaság adminisztrációs tevékenységét, mint a tagok iro- 
dalmi működését s az unitárius sajtó munkáját. A közgyülés köszö- 
nettel vette tudomásul Vári Albert alelnöknek a Keresztény Magvetőről 
tett jelentését, valamint Hadházy Sándor főpénztáros betegsége folytán 
a helyette előterjesztett pénztári jelentést és 1931. évi költségvetést, 
külön jegyzőkönyvi köszönetet szavazva Vári Albert alelnöknek azért 
a lelkiismeretes és odaadó munkáért, amellyel a Keresztény Mag- 
vetőt szerkesztette s Hadházy Sándornak a pénztár kezeléseért. Dr. 
Ferenczy Géza elnök javaslatára a közgyülés elhatározta, hogy 
minden hátralékos előfizetőt külön levélben is fel fognak  szólitani 
fizetési kötelezettségük teljesítésére s akik erre sem fognak rea- 
gálni, azoknak beszüntetik a lap további küldését, valamint gon- 
doskodni fognak a tartozás behajtásáról. Ezután ismételten S. Nagy 
László főtitkár tett jelentést a mult évben kitűzött pályázat ered- 
ményéről, valamint a kiküldött birálók  előterjesztéséről, melynek 
alapján a Társaság 1500 leu tiszteletdíjjal tüntette ki a , Pünkösti 

harangszó" cimű festményt, festője Dóczyné Berde Amál, az iíro- 
.dalmi művekre kitüzött pályadijat azonban nem adta ki, hanem új 
pályázat kitűzését határozta el. A közgyűlés dr. Ferenczy Géza 
elnök zárószavaival ért véget. 3 


HV 
Felolvasó ülések. 


Az Unitárius Irodalmi Társaság hiven kitüzött céljához és fel- 
adatához az 1931. évben ismételten megkezdette felolvasó üléseit. 
A felolvasó üléseket ez évben Kolozsvárt, a koltégium disztermé- 
ben tartotta meg. Az első ülés 1931. január 16.-án délután folyt 
le s azt dr. Boros György püspök tb. elnök megnyitó beszéde 
vezette be. Beszédében visszatért az unitárius irodalom multjára s 
bátorító szavakkal idézte a jelent. A szivesen fogadott elnöki meg- 
nyitó után Vári Albert alelnök tartotta "meg mélyen járó, de mély- 
ségei mellett is közvetlenül ható értekezését: ,Az unitárizmus és 
a rácionálizmus" cimmel. Ezután Szabó Jolán unitárius leányott- 
honi növendék adta elő Fekete Lajosnak, a mindinkább népsze- 
rűvé váló költő-papnak nehány versét a közönség élénk figyelme 
közepette. Különösen tetszett a , Téli hangulatok" cimű verse. S. 
Nagy László , Látogatásom egy szomorú kőfaragó mesternél" cim- 
. mel novellát olvasott fel a közönség meleg és rokonszenves fogad- 
tatása mellett, majd Puksáné Boros Irén adott elő nehány új La- 
votta dalt nagy tetszés és sűrű tapsok kiséretében. A kiváló elő- 
adónőt, akinek Ady egyik dalát közkivánatra meg is kellett ismé- 
telnie, a pompás készségű Ütő Mária kisérte zongorán. A program- 
mot dr. Boros György püspök zárószavai fejezték be. 

A következő felolvasó délután január 30.-án volt. Ezt ugyan- 
csak dr. Boros György püspök elnöki megnyitója vezette be, majd 
dr. Gál Kelemen tartotta meg felolvasását , Körmöczi a vallásta- 
lanság vádja alatt" címmel. A közönség szigoruan tudományos jel- 
lege dacára is élénk érdeklődéssel kisérte Gál Kelemen felolvasá- 
sát, mely sok érdekes új adatot tárt fel ebben a kérdésben. Ez- 
után Székely László mutatta be három versét, majd Gyallay Do- 
mokos olvasta fel , A rókák" cimű elbeszélését. A kiváló iró, aki 
nemrég mutatkozott be a Kisfaludy Társaságban is, mindvégig 
állandó derültségben tartotta novellájával a közönséget, amely a 
végén hálás tapsokkal adózott a felolvasónak. A művészi részt ez 
alkalommal Lászlóczky Ilus és Aranka látták el, akik közül a ré- 

gen nem hallott jeles énekesnő, Lászlóczky Iluska szintén nehány 
Ady-kuruc dalt adott elő finom megérzéssel, mig Lászlóczky Aranka 
a kiséretet látta el hozzásímuló gondossággal. A közönség sűrű 
tapsokkal köszönte meg az előadók értékes teljesítményét. Dr. Bo- 
ros György zárószavaiban a Társaság és a közönség köszönetét 
tolmácsolta az előadóknak. N. 


III. 


Az Unitárius Irodalmi Társaság új pályázatai. 


Az Unitárius Irodalmi Társaság, dr. Ferenczy Géza egyházi 
főgondnok, irodalomtársasági elnök adományából, a következő 
pályázatokat tűzi ki : 

Megirandó János Zsigmond erdélyi fejedelem élet- és jellem- 
rajza. Pályázati határidő 1932 május 1. Pályadij 12.000 lej. 

3.500, azaz háromezerötszáz lejt tűz ki unitárius vonatkozású 
történelmi elbeszélésre, versre vagy festményre. Pályázati határidő 
1931 szeptember 1. 

A pályamunkákat géppel vagy idegen kézírással és jeligés 
levéllel kell beadni a kitűzött határnapokig S. Nagy László fötitkár- 
hoz Cluj-Kolozsvár, Calea Victoriei 37. szám alá. A pályadijak a 
birálat alapján egy vagy több munkának is kiadhatók s úgy rész- 
ben, mint egészben is odaitélhetők. A pályamunkákra elsősorban : 
unitárius íróink és művészeink pályázatait várjuk, de azokra bárki 
más is teljes joggal pályázhat. A pályadijat nyert irodalmi dolgo- 
zatok a Társaság tulajdonai lesznek. 

Kolozsvár, 1931 február 1. 


Vári Albert, S. Nagy László, 
elnök h, főtilkár. 

E. Révész, St. Kováts, L. Ravasz: Hungarian protes- 
tantism, its past, present and future. Budapest. 1927. Bethlen 
Gábor Irodalmi Társaság kiadása. 222 oldal. 

Propaganda célokat szolgáló, szép kiállitásban megjelent, ké- 
pekkel gazdagon illusztrált munka. Három része, három ember 
munkája, ami nagyon az egységes kidolgozás rovására ment. Na- 
gyon szép és főként tárgyilagos az első rész, amelyik a magyar 
protestántizmus történetének multját tárgyalja. Különösen értékes 
az első rész negyedik fejezete, amelyik a külföldi és a magyar 
protestántizmus között fennálló szellemi kapcsolatokra igyekszik 
rámutatni. Sajnos, hogy itt, adatok hiányában, az untárizmus kül- 
földi kapcsolatairól szó sem esik. Ennek főoka főként egyháztörté- 
netírásunk hiányosságaiban keresendő. A második rész a magyar- 
országi protestántizmus jelenlegi állapotát ismerteti. Egyházalkotmá- 
nyunk ismertetése kimeritő és alapos. Hiányos ellenben a felekeze- 
tekközi viszonynak az ismertetése. A harmadik rész a magyar 
protestántizmus jelentőségére és jövőjére mutat reá rövid vázlatban. 
Mint érdekességet emlitem meg, hogy a munka 82 illusztrációja 
közé csak egy unitárius vonatkozású kép, a kolozsvári kollégium, 
került be. A könyvet a magyar protestántizmust idegen nyelven 
tárgyaló munkák bibliográfiája zárja be, melynek reánk vonatkozó 
adatai, sajnos, szintén pontatlanok. 

A munka szükségpótló, s mint ilyen, jobb hiányában, nélkü- 
lözhetetlen. Mikor leszünk olyan helyzetben, hogy a magyar unitá- 
rizmust idegenek számára ismertető s angol, német és francia 
nyelven is kiadott, önálló munkával rendelkezzünk? Ferencz József. 


Templomszentelési imák, beszédek, előadások. Maros- 
vásárhelyi egyházközségünk a múlt nyáron, julius 20-án szentelte 
fel újonnan épitett templomát, mellyel kapcsolatban másnap az 
Egyetemes Lelkészkör is gyűlést tartott. Az itt elhangzott imákat, 

beszédeket és előadásokat tartalmazza az Unitárius Szószék 1930. 
évi 4. száma. A kivételes alkalom indit arra, hogy e számmal kü- 
lön foglalkozzunk, amely különben az új templom képével diszítve 
, Emlékfüzet" cimet is visel. 

A füzetet dr. Fekete Gyula épitési biz. elnök beszéde nyitja 
meg, mely az épités történetét foglalja magában. Ezt követi az ágilis 
elnök alapköletételi beszéde ésaz , Emlékokmány" szövege, melyet 
a templom főbejáratának lépcsője alá kőbe helyeztek. E rajzokban 
föl van újítva az 1571-iki marosvásárhelyi nagyjelentőségű ország- 
gyűlésnek. az emléke, midőn az unitárius vallás törvényesitése 
Erdélyben befejezést nyert. Megtudjuk ezekből azt is, hogy abban 
az időben Marosvásárhelyen önálló unitárius egyházközség volt, 
mely a vallásilag forrongó időkben csakhamar elveszitette önálló- 
ságát. Később csak 1839-ben alapitanak hiveink leányegyházköz- 
séget és csatlakoznak a marosszentkirályi anyaegyházközséghez, 
melynek 1887-ben társegyházközsége lett, mig 1896-ban ismét ön- 
állóságot nyert. A leányegyházközség 1870-ben imaházat épitett, 
melyet most az emeleten elhelyezett nagyobbszabású, tornyos, mo- 
dern templom váltott fel. 

Az új templom épitése, melynek földszintje jövedelmező helyi- 
ség, 2.130.000 leuba került. Ebből készpénz volt 775.000 leu, 
225.000 leu előteremtését a hivek vállalták és kölcsön vettek 
1.000.000 leut. 150.000 leut ingatlan eladásból várnak. 

A templomszentelési ünnepélyt Főtiszt. dr. Boros György 
püspök úr szép és tartalmas imája nyitja meg, mellyel a régi ima- 
háztól búcsuzik. Méltán csatlakozik hozzá Halmágyi János helybeli 
esperes-lelkésznek a felszentelési ünnepélyen mondott hangulatos 
megnyitó imádsága. A felavató egyházi beszédet dr. Varga Béla 
egyházi főjegyző, teológiai tanár tartotta, szépen, tisztán, világosan 
fejtegetve a Jézus szerinti hitet, melyet nekünk is követnünk kell s 
az ebből folyó legmagasabb eszményt: Istenországát. "Természetes 
gondolkozása egyszerűségével könnyen jut el a bátor megállapitás- 
hoz, hogy Jézusnak az Istenországáról szóló programmja ma sok- 
kal inkább világprogramm, mint valaha. A főpásztori beszéd azt 
hirdeti, hogy a templomot Isten dicsőségére és az ember boldog- 
ságára épitjűk. 

Ezektől az imáktól és beszédektől határozottan elüt Ütő Lajos 
székelykereszturi lelkész ágendája. Az az érzésünk, hogy ez a be- 
széd nem tartotta szem előtt az úrvacsorai ágenda lényegét és cél- 
ját. Az ideálizált és reálizált szentség, ideálizált szépség stb. csak 

hangzatos szólam, ha megértetni nem tudjuk. De nem magunkba- 
szállásra készítő, bünbánatra hivó, érzésvilágunkat újjáteremtő lelki 
erő. A Jézus nagy hitét és csodálatos lelkületét ilyen elgondolással 
aligha lehet megeleveniteni. Az unitárius gondolkozás tisztasága és 
érthetősége . követeli, hogy szellemét minden alkalommal félre- 
érthetetlenül juttassuk kifejezésre. Ezerszer inkább kell ügyelni erre 
olyan nagyobbszabású egyházi ünnepélyen, ahol különböző feleke- 
zetű és gondolkozású emberek vannak jelen. 

Nem tudjuk, hogy az olvasás közben érezhető zökkenőt meny- 
nyire tudta ellensúlyozni az ünnepi hangulat. S ha tán csalódás 
érte volna a vallásos áhitatot, tudták-e azt az esti ünnepélyen kár- 
pótolni a Máthé Zsigmond emelkedett hangú imája, dr. Ferenczy 
Géza főgondnoknak tartalmas és eszméltető ünnepi beszéde s a 
Fekete Lajos költeményei ? 

Nem akarjuk tehát elhallgatni, hogy e fogyatkozás mellett a 
magukban szép és tartalmas dolgozatokat élvezettel olvastuk. Mégis 
felmerül lelkünkben a kérdés, hogy vajjon e ritka ünnepélyes alka- 
lom keretében az unitárizmus méltóképpen nyilatkozott-e meg? 
Vajjon a Marosvásárhelyhez füződő történeti vonatkozások kidom- 
borodtak-e kellőképen a fontosabb beszédekben s az unitárius 
szellem mélysége és tartalmassága megkapta-e azt az erőt, mellyel 
a nagy nyilvánosság előtt szólanunk kell? Ime, új oltáron gyúlt 
meg és lobogott fel az unitárizmusnak bizony sokszor csak pislogó 
lángja. Hol:és mikor van kedvezőbb alkalom az unitárius szellem 
tudatos megnyilatkozására, hol és mikor lehet jobban reámutatni, 
hogy mi az unitárizmus?! A fölemelő hangulat mellett is valami 
kielégitetlen maradt bennünk. 

3 
f A templomszenteléssel kapcsolatban másnap az egyetemes 
lelkészkör tartott gyűlést, melynek előadásait a Szószék szintén tar- 
talmazza. Csifó Salamon teológiai dékán először jelent meg az elnöki 
székben s elnöki megnyitója után reménységgel tekintünk műkö- 
dése elé. Benczédi Pál tudományos jellegű felolvasásában a szabad- 
elvű vallás mérlegével foglalkozik sok jó igyekezettel. Látszik, hogy 
tisztábán van a kérdéssel, Stilusának a szétfolyósága azonban az 
érdekesség rovására megy. Ha erre több gondot forditana, a Sza- 
batosság szavainak is több erőt adna. Így mondatainak az értelme 
sokszor homályos. Pl. a 217. oldalon egyik mondata igy hangzik : 
,S hogy, mert az egyéni lelkiismeret határozván meg az ember 
cselekedetét és ennek indító okát, az ember önmagával túlengedé- 

keny lesz, önmagának túlsokat megbocsát". Igy nem szabad ma- 
gyar embernek irni. Itéletünk szerint a tárgy sokoldalú megvilági- 
tását a megfelelő stilus sokkal értékesebbé tenné. Lőrinczi László 
ifjú lelkész fiatalos buzgósággal elmélkedik ,vallásos és erkölcsi 
nevelésünk megújításáról". Sok jó meglátása van, de mintha a sok 
felesleges magyarázat között felolvasásának a tartalma veszitene 
jelentőségéből. Hisszük, hogy a múltat nem fogja úgy elitélni, ha 
majd jobban megismeri; a jövőt nem fogja olyan szép szinben 
látni, ha a lehetőségekkel inkább számol. Ifjú emberhez különben 
illik a lelkesedés. Szivből kivánjuk, hogy buzgósága ne lankadjon. 
Fekete Lajosnak ,a kulturházakról" cimen tartott felolvasása kap- 
csolatban van az előbbi tárggyal. Kissé zsúfolt a programmja. " Ha 
csak egy részét is meglehetne valósitani, eredményt jelentene. Az 
ilyesmihez hivatásérzet és kedv, kitartás és önfeláldozás kell, ami 
nem kellene, hogy hiányozzék a hivatottakból. 

Kár, hogy a buzgó szivből jövő felolvasások megvitatására 
idő nem jutott. 

Az esti istentiszteleten, amely egyszersmind bezárója volt a 
két napos marosvásárhelyi ünnepségnek, Taar Géza imádkozott és 
prédikált ,az unitárius hiteszményről", sokkal jobban kidomboritva 
beszédében a történeti vonatkozást s hatásosabban élesztgetve az 
unitárius öntudatot, mint előbbi napon történt. Szavait olvasva, még 
jobban megerősödik lelkünkben annak a tudatnak követelése, hogy 
az unitárius gondolkozásnak minden lehető alkalommal a lehető 
erőteljesen kell megnyilatkoznia. Különösen ott, ahol van hallgatóság. 

Jóakaratú megjegyzéseinkkel távolról sem célunk kétségbe- 
vonni, hogy a marosvásárhelyi templomszentelés szép és fölemelő 
volt s a lelkészköri gyűlés tanulságos. Bár sokszor ismétlődnék az 
ilyen alkalom, hogy kedvező hatása gyökeret verjen a szivekben, 

A marosvásárhelyi szépen fejlődő egyházközségnek pedig szol- 
gáljon hosszú időre diszére az új templom. Növekedjék benne és 
általa fokról-fokra a hivek vallásos buzgósága és egyházszeretete. 
A buzgó munkásoknak legyen méltó dicsekedésük az, örökkön 
örökké ! 

Az Unitárius Szószék szerkesztőségét elismerés illeti, hogy a 
dolgozatok kiadása által azokat is részeseivé tette a kettös ünnep- 
nek, akik személyesen nem vehettek részt azon. kl. 


Vásárhelyi Boldizsár: , Siessünk Jézushoz!" Egyházi 
beszédek. Cluj-Kolozsvár. 1930. Minerva. 402 lap. 


vzetebb2T Tsla sz EZATONTATÁRAASTRRRRSRRRBT 
Egy hatalmas kötetben kilencven egyházi beszédét bocsátotta 
közre a kolozsvári farkasuccai templom jeles prédikátora. A sza- 
mosújvári, , dési és kolozsvári gyülekezeteknek ajánlja könyvét 
s hálás emlékezettel és szeretettel". Ezek a helységek voltak lelki- 
pásztori pályájának állomásai. Ezen gyülekezetekben szórta vallásos 
lelkének drága kincseit, amelyeket volt és jelenlegi hivei bizonnyára 
hálás kegyelettel őriznek. Az igazi lelkipásztor és a hivek között 
keletkezett lelki kapocsnak külső megtestesitője ez a könyv, amely 
a protestáns egyházi beszéd-irodalomnak is egyik reprezentáns 
műve. Az egyes beszédek méltatásába nem bocsátkozhatunk. Azon- 
ban a következő jellemző sajátságaikat emelhetjük ki: Vásárhelyi 
Boldizsár egyike azoknak a régi és nemesveretű református lelki- 
pásztoroknak, akik tisztán és kizáróan a biblia alapján állanak. 
A biblia a zsinórmértéke minden egyes beszédnek. Az alapigét 
nem csupán jeligének tekinti, hanem az szabja meg beszédeinek 
az egész menetét. Mint a virág a földből, úgy nőnek ki ezek a 
beszédek a biblia talajából. Azért nem szónoki beszédek, nem 
homilétikai szabályok szerint kidolgozott prédikációk, hanem inkább 
bibliamagyarázatok. Annyira megköti a biblia gondolatmenetét, 
annyira komolyan veszi Isten igéjét, hogy azonkivül és túl, más 
egyebet a szószékre vinni nem akar. Éppen ezért, bár a biblia 
gazdag és változatos tárházában minden alkalomra megtalálja a 
megfelelő textust, mégis a beszédek kidolgozásában bizonyos egy- 
hanguság tapasztalható. A mindennapi élet által felvetett sulyos 
problémákkal, a lélek trágikus belső harcaival, a társadalom nagy 
kérdéseivel nem foglalkozik. Az a szelid lelkü, optimista, bizó lélek, 
aki az élet minden sebét az evangélium balzsamával gyógyitgatja, 
akinek mindene Jézus és az ő igéje. Irálya biblikus, sőt, kenetes. 
Azonban sok helyen dagályos és a túl hosszú mondatok az olva- 
sást fárasztóvá teszik. Megrendelhető a szerzőnél (Str. Cogálniceanu 
21). Ára 250 lej. 


Mivel foglalkozik az unitárius ifjuság? A , Kévekötés" 
III. évfolyamának 1. számában ,Dakó János Indiában" cimen 
Balázs Ferenc sok értékes megfigyelést közöl Indiáról, melyeket 
sikerült képekkel is illusztrál. , Pali meghal" címen Székely László 
egyfelvonásos színdarabot mutat be. Lőrinczi László James E. Boyle 
alapján , A bogarak és az ember" cimen mond el érdekes és ta- 
nulságos dolgokat. Pálffy Ákos a falusi dalárdák szervezésére buz- 
dit. Lőrinczi László a falusi ifjuság nevelésének a körvonalait, 

Irodalom. 


Gyergyai Judit az unitárius leányok szervezkedését ismerteti, mig 
Ébert Hajnalka a székelyudvarhelyi leányegyletben mondott meg- 
nyitó beszédét közli. , Áron levelei" és a , Regősök" cimű dolgo- 
zatok kedves ismertetéseket nyújtanak. Végül Székely Gyula versei, 
valamint az , Új vadrózsák", az ifjusági munkáról közölt apróbb 
közlemények és részletes munkaprogram emelik a folyóirat értékét, 
melyet Balázs Ferenc, Lőrinczi László és ifj. Szabó Samu szer- 
kesztettek és mint felelős szerkesztő, Máthé Sándor jegyzett. 


Ifjusági Daloskönyv. Egyházi énekek, népdalok, fordítások, 
diák-dalok és egyesületi indulók gyüjteménye.  Összeállitották : 
Balázs Ferenc, Szent-Iványi Sándor és Mikó Imre. Kiadja a Dávid 
Ferenc-Egylet Ifjusági Köreinek Egyetemes Szervezete. A csinosan 
kiállított füzet célja az, hogy a dalt elvigye a falukba, az iskolákba 
és ifjusági otthonokba. Bartók- és Kodály-féle dalok mellett, eredeti 
és forditott népdalok teszik változatossá a füzetet, mely az Unitá- 
rius Iratterjesztő Bizottság útján (Cluj, Unitárius kollégium) sze- 
rezhető meg. Ara 20 lej. 


KÜLÖNFÉLÉK 

Felhívás. Küzködnek a lelkek. Forrongásban van az embe- 
riség szellemi világa. A bizonyt:lanság sötétségében imbolygó em- 
ber valamely kivezető útat keres, amely a megnyugvás révpartjára 
vezet. A kutató és kereső lelkek előtt újabb meg újabb sugarak 
tünnek fel, amelyektől remélik az igaz út megvilágitását. Ezért van 
a mai korban az a sok kezdés, az a sok szélsőséges kilengés, ál- 
prófétáknak az a sok kijelentése, amelyek mind az ember 6 boldo- 
gitását igérik. Igérik, de nem adják meg. Már az első nehány lépés 
után kiderül, hogy üres képzelődés szülte lidércfényből származnak 
ezek a proféciák, amelyek nemhogy közelebb vinnének a célhoz, 
hanem még növelik a tájékozatlanságot és bizonytalanságot. Ebben 
a nagy kételkedésben és keresésben egy biztos fundamentumunk 
van, amelyre nyugodtan épithelünk: Jézus és az ő evangéliuma. 
Erre a sziklára kivánja épiteni a , Keresztény Magvető" azokat az 
élő hitből származó s a józan ész világossága által megtisztitott 
keresztény igazságokat, amelyeket, aki követ, ,nem jár a sötétben, 
mert övé lesz az élet világossága." 

Aki a jelen zűrzavarában, a máteriálizmus, bolsevizmus, áteiz- 
mus, kommunizmus és okkultizmus nagy kaoszában erre a Vi- 
lágosságra vágyik s ezt szomjuhozza : az csatlakozzék a , Keresz- 
tény Magvető"-hez, amely 62 éves multjával s lelkes, hivő és 
tudós irói gárdájával biztos kalauzunk az élet ama ,világossága" 
felé. Legyen ez az a közös tűzhely, amely körül testvér-lelkek cso- 
portosulnak, akiket közös eszmények és közös imádságok emelnek 
és lelkesitnek. Előfizetési dija Romániában 300 leu, mely összeg, 
részletekben is, Hadházy Sándor egyházi pénztáros úrhoz küldendő. 
Magyarországon 10 pengő. Magyarországi olvasóink előfizetéseiket 
dr. Csiky Gábor missziói lelkész (Budapest, IX., Rákos-utca 3 sz.) 
útján is teljesíthetik. Azokat, akiknek mutatványszámot küldünk, 
tisztelettel kérjük, hogy el nem fogadás esetén, visszaküldeni SZi- 
veskedjenek, hogy a jelen sulyos viszonyok között felesleges ki- 
adásoktól meg legyünk kimélve. 

Egyházi Főtanácsi ülés. Az unitárius egyház mult évi fő- 
tanácsi ülését 1930 december 14—15-én tartotta Kolozsvárt. A 29 
pontból álló tárgysorozatból különösen kiemelkedett a 10-ik pont, 
amely fógimnáziumaink átszervezését foglalta magában. Mindnyájan 
éreztük, hogy ennek a kérdésnek a megoldása, amelyet a legyőz- 
hetetlen nehéz anyagi körülmények vetettek felszinre, csak erős harc 
és nagy küzdelem árán történhetik meg. Mindnyájunkat fájó érzés 
vezetett a Főtanácsra, tudva azt, hogy itt az elődök által emelt 
egyik egyházi oszlopunk ledöntésében kell részt vennünk. Erzelmi- 
leg egyaránt közel áll mindkét intézet lelkünkhez. Mindkettőhez a 
gyermeki érzelmek szétszakithatatlan szálai kapcsolnak. De ott, ahol 
az egyház egyetemes érdekei forognak kockán, az egyéni érzelmek 
leküzdésével, magasabb nézőpontra kellett helyezkednünk. Ez a 
magasabb szempont mégis két hatalmas táborra osztotta a Főtanács 
tagjait, amennyiben egyik rész Székelykeresztur, a másik Kolozsvár 
mellett foglalt állást. Meg vagyunk győződve, hogy mindenki d 
történelmi felelősség tudatában, legjobb tudása és lelkiismerete 
szerint alkotta meg a maga felfogását. Ezért tisztelettel hajlunk 
meg minden igaz meggyőződés előtt. Ezzel a tisztelettel szemléltük 
azt az elszánt harcot, amelyben mind a két fél felsorakoztatta 
érveit s amely az éjfél utáni órákba menő, oly magas nivón álló 
vitát eredményezett, amilyent a diszterem falai még nem láttak. 
Az a kitartás, amellyel mindkét oldalon állották meggyőződésük 
igazságát, minden tiszteletet megérdemel s ha voltak is itt-ott egyes 
kilengések, azok a kérdés fontosságának s a vele járó lelki izga- 
lomnak. tulajdonithatók. 

A már megelőzőleg kialakult vélemények mellett a kölcsönös 
meggyőzés nem sikerülvén, nyilvános és névszerinti szavazással 
kellett eldönteni a kérdést. Szinte példátlan nagy számban vettek 
részt a szavazásban, amennyiben a kolozsvári főgimnázium sértet- 
len fenntartása mellett szavaztak 105-ön, azzal a feltétellel, hogy 
Székelykereszturon háromosztályos vegyes gimnáziumot létesit az egy- 
ház s melléje egy gazdasági iskolát szervez. A Székelykereszturi 
főgimnázium sértetlen fenntartása mellett szavaztak 77-en. Igy a 
többség Kolozsvár mellett foglalt állást. Azonban egyhangulag ha- 
tározatba ment az is, hogy amennyiben társadalmi úton sikerül a 
szükséges anyagi fedezetet előteremteni, a székelykereszturi főgim- 
názium is a maga egészében fenntartható. A székelykereszturi gim- 
názium előljárósága ilyen irányban erélyes akciót inditott, amelyhez 
áldást és sikert kivánunk. 

A főtanácsi tárgysorozat többi pontját is kellő érdeklődés ki- 
sérte s a hozott határozatokról a már megjelent jegyzőkönyv nyújt 
felvilágosítást. Itt említjük meg, hogy a Főtanácsot megelőző napon 
délelőtt az Unitárius Lelkészkör, délután 3 órakor az Unitárius 
Irodalmi Társaság, 4 órakor a Dávid Ferenc-Egylet tartott népes 
közgyűlést. Este 8 órakor a templomban készitett új orgonával volt 
szépen sikerült orgona-hangverseny. 


Női lelkészek a protestáns egyházakban. L. Rácz Kál- 
mán református vallástanár közli a következő érdekes ismertetést 
a nőknek a protestáns egyházakban való lelkészi szerepéről: 

Dániában a teológiai fakultások és a parochiális tanácsok 
háromnegyede vétót emelt az ellen, hogy a nőket rendes lelkészekül 
alkalmazzák. 1921-ben törvény mondotta ki, hogy a nők minden 
hivatal betöltésére egyenlő esélyekkel pályázhatnak a férfiakkal, 
csupán a lelkészkedés terén kell bizonyos megszoritásokat tenni. 
1905-ben pedig már elvetették azt a törvényjavaslatot is, amely 
megengedte volna a nőknek a börtönökben és kórházakban káplá- 
nok gyanánt való alkalmazását. 

Nagybritánniában az anglikán egyház álláspontja eltér az 
úgynevezett disszidens egyházétól, Az anglikánoknál a nők nem 
prédikálhatnak, azonban, mint diakonisszák, tág munkateret kaptak 
s ezenkivül segédkeznek a lelkésznek az istentiszteletben, Bibliát 
olvasnak, tanitják az ifjúságot, a pap távollétében keresztelhetnek, 
sőt, a püspök igehirdetésre is felhatalmazhatja őket. A disszidens 
egyházak viszont a teljes lelkészi tisztség gyakorlását is megenge- 
dik azoknak a nőknek, akik a teológián úgynevezett bakkalaureá- 
tusi fokot szereztek. j 

Svédországban a nők lelkészi szerepe az ifjúság tanitására, 
a lelki gondozásra, a börtönök és kórházak látogatására és a 
missziókra terjed ki. Itt szintén túlságosan modern újitásnak tekin- 
tenék a teljes lelkészi szolgálat megengedését, már csak azért is, 
,mert ez a hivőket anyagilag túlságosan megterhelnéf. A nők 
segédlelkészek lehetnek csupán és ha a nő-lelkész férjhez megy, 
el kell hagynia állását. ) 

Hollandia teljes lelkészi munkakört biztosított a baptista, 
a mennonita, a remonstráns és a lutheránus egyházaknál, a refor- 
mátus egyházak szolgálatában csak kisegitők lehetnek. Egy nő- 
lelkész, mint prédikátor, különösen kedvelt s állandóan nagyszámú 
hallgatósága van. 

Norvégia egyelőre teljesen elzárkózott a probléma  meg- 
oldása elől. 

Németországban a teológiát végzett nők a legutóbbi időkig 
inkább a tanításban és a hittudományok művelésében keresik 
ambiciójuk kielégítését; a lelkipásztorkodás körül alig jutnak szó- 
hoz. Az úgynevezett államegyházak is csak bizonyos megszoritással 
adnak teret nekik; a nő-lelkész nem prédikálhat, nem keresztelhet 
s Úrvacsorát csupán szegényházban oszthat ki. Jelenleg egész Né- 
metországban csupán mintegy tíz nő-lelkész dolgozik. 

Svájcban, a kantonok szerint, váltakozó a helyzet. Zürich 
egyházaira vonatkozólag például törvényes intézkedés nincs s az 
egyházközségek saját felelősségükre alkalmaznak nő-lelkészt, illetve 
segédlelkészt. 

Az elzászlotharingiai református egyház zsinata néhány év óta 
engedékeny álláspontra helyezkedett; elismeri a nők helyettes- 
lelkészi intézményét s körülbelül ugyanez a felfogása az ottani 
evangélikus egyházaknak is. 

Mint ismeretes, nálunk alig mulik el év, hogy úgy a refor- 
mátus, mint az evangélikus teológiai akadémiákra, fakultásra nő 
ne jelentkezzék. Azonban inkább a belmissziói, szegénygondozási 
mozgalmakban jutnak szóhoz s azt még egyetlenegy teológina sem 
kérte, hogy templomi szolgálat végzésére képesítést kapjon. 

Ezt az áttekintést, a B. H. alapján, jónak láttuk közülni abból 
az alkalomból, hogy a mi Teológiai Akadémiánkra is a folyó tan- 
évben az első nő-hallgatók jelentkeztek. 


,Ötszázalékos" fejlődés. Dr. Cornish, az amerikai Unitárius 
Társulat elnöke, országos mozgalmat inditott olyan irányban, hogy 
az unitárizmus erejét évente öt százalékkal gyarapitani igyekezze- 
nek. Ennek megfelelően az egyházközségeknek és egyháztársadalmi 
intézményeknek feladatává tették, hogy a hivek és egyesületi tagok 
létszámának gyarapitásában, az önkéntes egyházi adózásban, a kultu- 
rális és káritátiv munkában, a templomlátogatás lélekszámában igye- 
kezzenek évente legalább ötszázalékos emelkedést elérni. Az elnök 
múlt évi jelentése szerint nemcsak a minimális ötszázalékos gyara- 
podás állapítható meg, hanem sok helyen a husz százalékot is 
megközelítették. Ezt az ötszázalékos fejlődési mértéket mi is irány- 
adóul vehetnők s akkor nem kellene folytonos hanyatlásról és 
visszaesésről panaszkodnunk, 

Gyallay Domokos székfoglalója a Kisfaludy Társaság- 
ban. Január 7-én tartotta Gyallay Domokos a Magyar Tudományos 
Akadémia palotájában, mint a Kisfaludy Társaság megválasztott 
tagja, ünnepélyes székfoglalóját. A magyar fővárosból sokan gyültek 
össze a kiváló iró barátai és ismerősei. Gyallay először Vargha 
Gyula költői munkásságáról emlékezett meg meleg szavakban, mint 
akinek helyére választották meg. Azután , Tűz a szigeten" cimű 
elbeszélését olvasta fel. Mindkét felolvasás mély hatást gyakorolt a 
jelenvoltakra s Gyallayt lelkes ünneplésben részesitették. Berzeviczy 
Albert elnök üdvözlő beszédében méltatta irói munkásságát, amellyel 
, egyrészt a magyar társadalom művelt osztályait valóban a nemes 
izlésű, a történelmi érzéket tápláló igaz magyar zamatú olvasmány- 
nyal látta el, másrészt kitünően szerkesztett s bámulatosan elterjedt 
néplapjával igyekszik a magyar népet lelkileg táplálni". Gratulálunk 
a kiváló irónak s ehez hasonló sok szép sikert kivánunk neki. 


Dr. Luis Graig Cornish-t, az Amerikai Unitárius Társulat 
elnökét, egyházi főtanácsunk tiszteletbeli tagját, az unitárizmus és 
a magyarság őszinte és önzetlen barátját, a magyarországi szegedi 
Ferenc József tudományegyetem, érdemei elismeréséül, 1930 máju- 
sában az államtudományok , honoris causae" doktori címével tün- 
tette ki. Fisaló 


A pápa újévi enciklikája. A pápa újévi enciklikája , Casti 
Connubii" szavakkal kezdődik és a modern házasság kérdéseivel 
foglalkozik. Megállapítja a keresztény házasság eszményét s szigo- 
. ruan elitél minden olyan eljárást, ami ezzel ellenkezik. Elitéli nem- 
csak a , pajtásházasságot", hanem a házasság elvilágiasítását és a 
könnyelmű és jogosulatlan vegyes házasságot is. Ezenkivül szembe- 
száll a mai elválási reformmal, amely megkönynyiti a házastársak szét- 
válását, ami súlyos következményekkel jár a családra és államra egy- 
aránt. Az előforduló bajokat valláserkölcsi, szociális és politikai esz- 
közökkel lehet orvosolni, amire az egyház és állam együttmükö- 
dése elengedhetetlen. 


Újévi üdvözlés. Hagyományos szokás szerint a folyó év 1-ső 
napján a Kolozsvárt lakó unitáriusok fölkeresték dr. Boros György 
unitárius püspököt, hogy az új év alkalmával üdvözletüket fejezzék 
ki. Az üdvözlő beszédet dr. Varga Béla egyházi főjegyző mondotta, 
aki a szellemi és erkölcsi nivó megtartását hangoztatta a jelenkor 
sokféle gondolatáramlatai között. A püspök pedig az erők tömöri- 

tését s az unitárius egységnek minden áron való biztosítását emelte 
ki válaszában. Ugyanez alkalomból a nagyszámban megjelent hivek 
aláírásával újévi üdvözlő iratot küldöttek a két főgondnoknak is, 


Protestáns unió Egerben. A reformátusok, evangélikusok 
és a kevés számban ott lakó unitáriusok egységes gyülekezetté 
tömörültek Egerben s közös erővel és akarattal egy diszes templo- 
mot épitettek, amelynek homlokzatán relief-kereszt van. A templomot 
múltévi december 8-án Ravasz László püspök szentelte föl, mint a 
magyarság lelki egységének szimbólumát. Beszélt a protestáns em- 
ber alázatosságáról, amely türelmessé és megértévő teszi más fele- 
kezetüekkel szemben. Avagy ,lehet-e — igy kiált fel — itt civa- 
kodni, lehet-e egymást marni, amikor Isten kezében vagyunk mind- 
nyájan ?!" A felszentelési ünnepen jelen volt Józan Miklós buda- 
pesti unitárius püspöki vikárius is. 


A Vatikán és a modern technika. Az új pápai állam igyek- 
szik magát a modern technika legújabb vivmányaival ellátni. Ennek 
jeléül új internácionális telefonközpontot létesitett, ami által módjá- 
ban lesz a világ sokmillió hivőjével közvetlen kapcsolatba lépni. 
A pápa a bekapcsolási ünnepélyen nagy elismeréssel nyilatkozott 
a modern technika ez újabb alkotásáról. Söt az ő magánszobájában 
is egy művészi kivitelű automata-készüléket helyeztek el. E mellett 
a Vatikán állam minden részében vannak telefonkészülékek, sőt a 
Szent Péter-templom kupolájának a tetejére is jutott egy telefon- 
állomás. 


Lemondás és takarékosság. A mai súlyos gazdasági vál- 
ság idején az egész világon a lemondás és takarékosság lett a jel- 
szó. Különösen át kell vinnünk nekünk, akik teljesen az önerőnkre 
vagyunk utalva, mindennapi életünkbe ezeket az erényeket, amelye- 
ket az evangélium is parancsol. Egy protestáns püspöki pásztor- 
levél is arra kéri a presbiteriumokat, hogy ezeket ,a puritán, egy- 
szerű keresztény életelveket vigyék be a gyülekezetek életébe, kerül- 
jék a mostani nehéz időkben a költséges ünnepségeket, mulatsá- 
gokat, hogy az ily módon elérhető megtakaritások is a közjó szol- 
gálatában legyenek felhasználhatók. Általában az egyházak előljárói 
és hivei mindent tegyenek meg, hogy ezekben a nehéz sors- 


döntő napokban is kiragyogjon életünkből az örökkévaló Isten 
dicsősége", 

Az új magyar református liturgia. A magyarországi refor- 
mátus egyetemes zsinat az istentiszteletek egységesítése céljából 
megállapította új liturgiáját , Istentiszteleti Rendtartás" címen, amely 
folyó évi január 1-ével lépett életbe. A Rendtartás, amely 30 év 
előkészítő munkájának a gyümölcse, főbb elvei ezek : Kimondja és 
gyakorolja azt az elvet, hogy a szentírás a református hit funda- 
. mentuma és a kijelentett ige az a történelmi előzmény, amelyen a 

református istentisztelet felépül. Igy a bibliaolvasás minden isten- 
tisztelet keretében önálló helyet nyert. Sőt vannak olyan istentiszte- 
letek, amelyekből a prédikációs elem hiányzik és helyét a jól meg- 
választott szentirási hely felolvasása foglalja el. Minden istentisz- 
. telet alkotó elemévé van téve az ünnepi áldás, melyet a pap hirdet, 
Mirden istentiszteletnél, legkivált azonban a szákrámentumoknál, 
u. m. a. keresztség és úrvacsoránál, fontos hely jutott egy elhanya- 
golt alkotórésznek, a Hitvallásnak. Az igehirdetéses istentiszteletnél 
ezt a szerepet a Mi Atyánk tölti be. 

Részletekbemenő főbb intézkedései ezek: Az igehirdető be- 
szédét mindenkor könyv nélkül, élettel és lélekkel teljesen adja elő. 
A beszéd 30—40 percnél több időt ne foglaljon el. Az alapige 
kizáróan a szentírás kánonikus könyveiből vehető. A szószékről 
mulatságok és magánérdekű közlemények hirdetése tilos. Az ének- 
lésnél az egyes versszakok között az orgonán minden közjátékot 
mellőzni kell s hosszadalmas preludiumok, interludiumok és post- 
ludiumok tilosak. Az istentiszteletek keretében instrumentális zene 
elő nem fordulhat. Temetéseknél a halottakat a templomba bevinni 
nem szabad. A temetési szertartást senkitől megtagadni nem lehet, 
mert az nem a halottnak, hanem az élőknek szól. A bucsúztató 
beszéd megnyugtatás, fölemelés és vigasztalás legyen. 

Az istentiszteletnek ez az új rendje — Ravasz László püspök 
szerint — az istentiszteleteket szebbé, ökuménikusabbá, egyben refor- 
mátusabbá tette, szimbólikáját meggazdagitotta, szellemét ékesebb 
beszédre birta, bibliai alapjait megerősitette. 


Prof. Otto Rudolf, marburgi egyetemi tanár, a , Das Heilige" 
(, A szentséges") cimű világhírű munka szerzőjének hatvanadik 
születésnapjára egy emlékkönyv jelent meg Prof. Frick szerkesz- 
tésében. jük 


Prof. Jean Viénot, a:párisi Faculté libre de théologie pro- 
testante tanára, több jeles egyháztörténelmi munka szerzője, a fran- 

ciaországi szabadelvű protestántizmus egyik főképviselője, a folyó 
iskolai évvel nyugalomba vonult. Tanszékét egyelőre, mint helyettes, 
Prof. Wautier d Aygalliers, a Foyer de VAme szintén szabadelvű 
felfogású lelkésze tölti be. TSA JA 


Augustinus, Szent Ágoston halálának 1500-ik évfordulóját 
nagy ünnepséggel ülte meg a róm. kath. egyház. A , Vallomások" 
cimű, magyar nyelvre is leforditott, világhírű munka szerzőjének 
emlékezetét a németországi protestántizmus is felelevenítette. A Ma- 
gyar Protestáns Irodalmi Társaság külön emlékünnepélyt rendezett 
tiszteletére. A katholikus és kálvinista egyház verseng szellemi 
örökségeért. Bár hite, szelleme és gondolkozása nem a miénk, 
mégis e nagy, gondolkozó keresztényről, Isten országa bátor har- 
cosáról, ki a kereszténység történelmét halála után is irányitotta, 
mi is kegyelettel emlékezünk meg. FS]. 


A Szovjet vallása. Most már semmi kétség, hogy a Szov- 
jetnek új vallása van, írja a Ch. R. Atheista vallás, de nagy ha- 
talma van a nép fölött. Valaki azt mondja, hogy ez a világon az 
egyetlen vallás, melynek egy egész állam hódol. Azt kérdik, hogy 
melyik keresztény vallás mondhatja el ugyanezt ? Oroszországnak 
van vallása s ez a keresztény vallás legnagyobb ellensége, amely 
minden erővel igyekszik meghóditni az egész világot. Eddig min- 
dent eltörölt, ami keresztény volt. El a templomok ezereit! Amilyen 
kegyetlen volt a keresztény vallás a pogánnyal szemben s amilyen 
ma is némelyik keresztény vallás a másikkal szemben, el egészen 
a halálos üldözésig, olyan a Szovjet vállás ma a kereszténnyel 
szemben. S vajjon nem jogosan mondják-e, hogy a keresztények- 
nek nincs mit vetniök az ők szemére. De, természetesen, ez távol- 
ról sem jelenti azt, hogy a Szovjet vallás megközeliti a keresztényt, 
ha ez a tiszta krisztusi evangéliumon alapszik. Hiszen a keresztény 
vallás is biztosítja az élet és lét föltételeit: a munkát, a vagyont 
és annak a közösségét. Bizony, itt az ideje, hogy aki keresztény, 
legyen az, ne csak szóval, hanem tettel is. A testvériség nem 


elmélet, hanem élet legyen, hogy valóban jobbak legyünk, mint az 
átheisták. 


Az unitárius vallás törvényes elismerése Csehszlovákiá- 
ban. Mindnyájan tudjuk, hogy Csehország az osztrák birodalom- 
ból szakadt ki, hol a többi közt, az unitárius vallás is elismert 

vallás" volt. Csehország — különválása után — egyelőre nem fog- 
lalkozott behatóan a vallások elismerésének kérdésével, hanem csak 
akkor, mikor a nagy katholikusellenes mozgalom néhány évvel ez- 
előtt létre hozta az úgynevezett , csehszlovák" egyházat. Ez egyház 
létezését aztán a cseh köztársaság törvényesen elismerte s a meg- 
türt vallások sorából kiemelte. Nem régen, Dr. Capeknek és nejé- 
nek buzgó munkálkodása folytán, Prágában egy szép és életre való 
unitárius egyházközség alakult; ez azonban a mult évig még nem 
tartozott a törvényesen elismert vallások közé. A mult évben 
Dr. Capek és munkatársai egy 14 pontból álló egyházalkotmányt 
dolgoztak ki s ezt azzal a kéréssel adták be a kormánynak, hogy 
annak alapján ismerjék el Csehországban az unitárius vallást. Je- 
lezték beadványukban, hogy mig a többi, törvényesen elismert egy- 
házak hosszadalmas paragrafusokkal bástyázták körül magukat, ők, 
szabad mozgásukat korlátozni nem akarva, csak e 14 paragrafus 
alapján kérik elismertetésüket s ha ezt az állam még más feltéte- 
lekhez is kötné, úgy ők az elismerést nem veszik igénybe. A cseh 
köztársasági kormány a 14 pontba foglalt alkotmány alapján az 
unitárius . vallást törvényesen elismert vallásnak nyilvánította, jogot 
adván az unitáriusoknak, hogy az országban bárhol gyülekezeteket 
alakithassanak, kórházakat és börtönöket látogathassanak bármely 
időben s ahol csak gyermekeik vannak, azokat unitárius tanítók 
vallásos oktatásban részesithessék, hogy nő-papokat is alkalmaz- 
hassanak s végül, hogy céljaik előmozdítására bárhonnan jövő 
adományokat és alapitványokat elfogadhassanak. 


A magyarországi evangélikus egyház az egyházi tiszt- 
viselők :házasságkötését így szabályozta: , Evangélikus tiszt- 
viselő vagy alkalmazott, csakis evangélikus vagy református, meg- 
felelő műveltségű, feddhetlen féllel köthet házasságot, azt az 
evangélikus egyház szertartásai szerint köteles megáldatni s gyer- 
mekeit evangélikus vallásban tartozik nevelni. Az evangélikus egy- 
háznál alkalmazott református tisztviselőkre nézve értelemszerűen 
alkalmazzák ezeket a szabályokat. A javadalmas tisztviselő, illetve 
alkalmazott, házassági szándékát az egyházi hatóságnál bejelenteni 
köteles." Azt is kimondotta az egyetemes egyház, hogy gazdasági 
és üzleti vállalkozások csupán az egyházi főhatóság engedélyével 
használhatják az , evangélikus" jelzőt. 


Krishnamurti. Ilyen néven járja Európa nagy városait egy 
titokzatos idegen, akit különösen a hölgyek s köztük is a teozófu- 

sok, áhitattal rajongnak körül s ,új próféta" és , Új Messiás"  ne- 
vekkel tüntettek ki. Ki ez a titokzatos idegen? O magát egy Ősi 
indiai istennek : Krishná-nak a reinkárnációjaképpen tünteti fel s innen 
származik a neve. Luxus-autón járja be a metropolisokat s borsos 
belépő dijak mellett osztogatja titokzatos kijelentéseit. Semmi újat 
nem mond. Elcsépelt, régi igazságokat hirdet. Azonban ezeket 
olyan ügyesen tudja a keleti miszticizmus homályába burkolni, 
hogy a hiszékeny sokaság áhitattal hallgatja az új vallásalapitót. 
Működésének középpontja Hollandia, ahol egy gyönyörű, parkkal 


körülvett kastélyt kapott ajándékba egyik lelkes hivétől. Itt piheni 


ki fáradalmait s innen indui ki a további munkára, hogy újabb 
babérokat szerezzen, amit az igazi prófétáktól megtagad a világ. 


Gyászhirek. Péter Aladárka, Péter Lajos székelykereszturi 
főgimnáziumi tanár és neje Barra Rozália kis fiacskája, életének 
8-ik évében 1930 december 6-án Székelykereszturon elhunyt. Isten- 
nek kedves ajándéka volt a drága jó gyermek, akire annyi szere- 
tettel és reménnyel tekintettek szülői s akinek elvesztése fölötti fáj- 
dalmukban nem tudnak elég könnyet hullatni. Gyászukban őszinte 
részvéttel osztozunk. — [Istvánffy Sándor, a kolozsvári unitárius 
kollégium kapusa, életének 56-ik, boldog házasságának 21-ik évé- 
ben, 1931 január 12-én, rövid szenvedés után, elhagyta őrhelyét, 


amelyen csaknem 30 éven keresztül hűséggel őrködött egy nagy 


intézet nyugalma fölött. Jó és hiv szolga volt itt s bizonyára el- 


ete 


veszi hűsége jutalmát a halhatatlanság hazájában. Béke lengjen 


porai fölött! — Kiss Évike, Kiss Jenő h.-keményfalvi lelkész és 
neje Nyiredy Ilona drága kis gyermeke, f. évi január 15-én, élete 
4-ik évében, egy szebb világba költözött. Kedves napsugár volt a 
családi otthonban, ki fényt és derüt árasztott maga körül. Annál 
nagyobb a bánat, mely eltávozásával a szülői keblekre szállt. A jó 
Isten küldjön vigasztalást! — Sándor Áron nyug. unitárius lelkész 
1931 január 28-án elhunyt. A mult időknek egy szelid lelkű, ősz 
pátriárkája szállt sírba vele, aki évek hosszú során át hűséggel 
munkálkodott az Ur szöllőjében. Egy nemes és áldásos élet után, 
késő vénségében súlyos megpróbáltatásnak tette ki ez az igazság- 
talan élet. Családi élet örömeitől megfosztva, szinte kegyelem- 
kenyéren élte öreg napjait. De a nehéz próbát is Istenben való 
hittel állotta. Találja meg hűsége jutalmát ama jobb hazában. 

A szerkesztésért felelős: VÁRI ALBERT. 

